text:
MUTU 1
Kodi Mukudziwa Zotani Zokhudza Mulungu?
1, 2. Kodi nthawi zambiri anthu amakhala ndi mafunso okhudza chiyani?
ANA amakonda kufunsa mafunso. Mukhoza kuwafotokozera zinthu koma nthawi zambiri amafunsa kuti, ‘Chifukwa?’ Ndipo mukayesetsa kuyankha funsolo mwina angakufunseninso kuti, ‘Chifukwa chiyani?’
2 Kaya ndife ana kapena akuluakulu, tonsefe timafunsa mafunso. Timafunsa zokhudza zinthu zimene tikufuna kudya, kuvala kapena kugula. Nthawi zinanso timafunsa mafunso ofunika okhudza moyo komanso zimene zidzachitike m’tsogolo. Koma ngati sitikupeza mayankho ogwira mtima pa mafunso amenewa, mwina tingasiye kufunafuna mayankho.
3. N’chifukwa chiyani anthu ambiri amaganiza kuti sangapeze mayankho a mafunso ofunika omwe amakhala nawo?
3 Kodi m’Baibulo muli mayankho a mafunso ofunika amene timafunsa? Inde, koma anthu ena amaona kuti Baibulo ndi lovuta kulimvetsa. Iwo amaona kuti amene angayankhe mafunso awo ndi atsogoleri achipembedzo. Ndipo ena amachita manyazi kuti akafunsa aoneka ngati otsalira. Kodi inuyo mukuganiza bwanji?
4, 5. Kodi ndi mafunso ofunika ati amene mungafunse? Nanga n’chifukwa chiyani muyenera kuyesetsa kufufuza mayankho ake?
4 Muyenera kuti mumafuna kupeza mayankho a mafunso ngati awa: N’chifukwa chiyani ndili ndi moyo? Kodi chidzandichitikire n’chiyani ndikadzamwalira? Kodi Mulungu ali ndi makhalidwe otani? Yesu, yemwe ndi Mphunzitsi wotchuka, anati: “Pemphanibe, ndipo adzakupatsani. Pitirizani kufunafuna, ndipo mudzapeza. Gogodanibe, ndipo adzakutsegulirani.” (Mateyu 7:7) Choncho musasiye kufufuza mpaka mutapeza mayankho ogwira mtima.
5 Lemba la Mateyu 7:7 likusonyeza kuti Baibulo lili ndi mayankho ndipo mukhoza kuwapeza ngati ‘mutapitiriza kufunafuna.’ (Miyambo 2:1-5) Mayankho a m’Baibulo amakhala osavuta. Zimene mukuphunzira m’Baibulo zingakuthandizeni kukhala wosangalala panopo komanso kudzapeza moyo wosatha m’tsogolo. Tiyeni tikambirane funso limene limasokoneza maganizo anthu ambiri.
KODI MULUNGU AMATIGANIZIRA KAPENA NDI WOPANDA CHISONI?
6. N’chiyani chimachititsa anthu ambiri kuganiza kuti Mulungu sawaganizira?
6 Anthu ambiri amaganiza kuti Mulungu satiganizira. Iwo amati akanakhala kuti Mulungu amatiganizira zinthu sizikanakhala mmene zililimu. Zinthu monga nkhondo, chidani komanso mavuto osiyanasiyana zili ponseponse. Anthufe timadwala, timavutika ndiponso timafa. Anthu ambiri amadabwa kuti, ‘Ngati Mulungu amatiganizira, n’chifukwa chiyani saletsa zinthu zoipa kuti zisamachitike?’
7. (a) Kodi atsogoleri achipembedzo amachititsa bwanji anthu kuganiza kuti Mulungu sawaganizira? (b) Kodi tikudziwa bwanji kuti si Mulungu amene amachititsa zinthu zoipa zimene zimatichitikira?
7 Nthawi zina atsogoleri achipembedzo ndi amene amachititsa anthu kuganiza kuti Mulungu sawaganizira. Mwachitsanzo, anthu akakumana ndi mavuto enaake, amati ndi chifuniro cha Mulungu. Iwo amanena kuti ndi zimene Mulungu wakonza kuti zichitike. Akamanena zimenezi amakhala akumuimba mlandu Mulungu kuti ndi amene amachititsa mavuto. Koma Baibulo limaphunzitsa kuti Mulungu si amene amachititsa zinthu zoipa. Lemba la Yakobo 1:13 limafotokoza kuti Mulungu sangayese munthu ndi zinthu zoipa. Lembali limati: “Munthu akakhala pa mayesero asamanene kuti: ‘Mulungu akundiyesa.’ Pakuti Mulungu sangayesedwe ndi zinthu zoipa ndipo iye sayesa munthu ndi zinthu zoipa.” Zimenezi zikusonyeza kuti ngakhale kuti Mulungu saletsa zinthu zoipa kuti zisamachitike, iye si amene amazichititsa. (Werengani Yobu 34:10-12.) Tiyeni tione chitsanzo.
8, 9. N’chifukwa chiyani kungakhale kulakwa kuimba Mulungu mlandu chifukwa cha mavuto athu? Perekani chitsanzo.
8 Taganizirani za mnyamata amene akukhala ndi makolo ake. Bambo ake amamukonda kwambiri ndipo anamuphunzitsa mmene angasankhire bwino zochita. Kenako mnyamata uja akuyamba kuchita zinthu zosamvera bambo ake ndipo akusankha kuchoka pakhomo. Akuyamba kuchita makhalidwe oipa kenako akukumana ndi mavuto. Kodi tinganene kuti bambo akewo ndi amene achititsa mavutowo chifukwa choti anamulola kuchoka pakhomo? Ayi. (Luka 15:11-13) Mofanana ndi bambo ameneyu, Mulungu saletsa anthu akasankha kuchita zinthu zosamumvera komanso akamachita zoipa. Choncho munthu akakumana ndi mavuto, ayenera kukumbukira kuti si Mulungu amene wachititsa mavutowo. Kungakhale kulakwa kumuimba mlandu Mulungu kuti ndi amene amachititsa mavuto.
9 Mulungu ali ndi chifukwa chomveka chimene walolera kuti zinthu zoipa zizichitikabe mpaka pano. M’Mutu 11 mudzaphunzira zambiri zimene Baibulo limanena pa nkhani imeneyi. Koma muyenera kudziwa kuti Mulungu amatikonda ndipo si amene amachititsa mavuto amene timakumana nawo. M’malomwake, iye ndi amene amatithandiza tikakumana ndi mavuto.—Yesaya 33:2.
10. N’chifukwa chiyani sitikayikira zoti Mulungu adzakonza zinthu zonse zimene zawonongedwa ndi anthu oipa?
10 Mulungu ndi woyera. (Yesaya 6:3) Tingathe kumukhulupirira chifukwa zilizonse zimene amachita zimakhala zoyera komanso zabwino. Koma anthu sitingawakhulupirire choncho chifukwa nthawi zina amachita zinthu zoipa. Ngakhale atsogoleri amene amayesetsa kuchita zinthu moona mtima sakhala ndi mphamvu zoti n’kukonza zinthu zonse zomwe zawonongedwa ndi anthu oipa. Palibe munthu amene ali ndi mphamvu ngati za Mulungu. Iye ndi amene angakonze zinthu zonse zimene zinawonongeka ndipo adzachotsa anthu onse amene amachita zoipa.—Werengani Salimo 37:9-11.
KODI MULUNGU AMAMVA BWANJI AKAONA ANTHU AKUVUTIKA?
11. Kodi Mulungu amamva bwanji inuyo mukamavutika?
11 Kodi Mulungu amamva bwanji akamaona zinthu zimene zikuchitika m’dzikoli komanso mavuto omwe inuyo mukukumana nawo? Baibulo limanena kuti Mulungu “amakonda chilungamo.” (Salimo 37:28) Choncho iye amakhudzidwa ndi zinthu zabwino kapena zoipa zimene anthu amachita. Zimenezi zikusonyeza kuti iye amadana ndi zoti anthu azivutika. Baibulo limafotokoza kuti nthawi ina m’mbuyomu Mulungu “zinam’pweteka kwambiri mumtima” ataona kuti dziko lapansi ladzaza ndi anthu ochita zoipa. (Genesis 6:5, 6) Mulungu sanasinthe. (Malaki 3:6) Baibulo limanena kuti Mulungu amatidera nkhawa.—Werengani 1 Petulo 5:7.
12, 13. (a) N’chifukwa chiyani timatha kukonda anthu ena, nanga timamva bwanji tikaona mavuto omwe ali m’dzikoli? (b) N’chifukwa chiyani sitiyenera kukayikira kuti Mulungu adzathetsa mavuto ndi zinthu zonse zopanda chilungamo?
12 Baibulo limanenanso kuti Mulungu anatilenga m’chifaniziro chake. (Genesis 1:26) Zimenezi zikutanthauza kuti Mulungu anatilenga ndi makhalidwe abwino ofanana ndi amene iyeyo ali nawo. Choncho ngati inuyo zimakukhudzani mukaona anthu osalakwa akuvutika, dziwani kuti Mulungu ndi amene zimam’khudza kwambiri. Kodi timadziwa bwanji zimenezi?
13 Baibulo limatiphunzitsa kuti “Mulungu ndiye chikondi.” (1 Yohane 4:8) Chilichonse chimene amachita, amachita chifukwa cha chikondi. Choncho timakonda ena chifukwa tinatengera khalidwe lake la chikondi. Taganizirani izi: Mukanakhala kuti muli ndi mphamvu, kodi mukanathetsa mavuto ndi zinthu zopanda chilungamo zimene zikuchitika m’dzikoli? Tikukhulupirira kuti mukanatero chifukwa mumakonda anthu. Ndiye kuli bwanji Mulungu? Iye ali ndi mphamvu komanso amatikonda, choncho adzathetsa mavuto ndi zinthu zonse zopanda chilungamo. Simuyenera kukayikira kuti malonjezo onse a Mulungu amene ali kumayambiriro kwa bukuli adzakwaniritsidwa. Koma kuti tizikhulupirira malonjezo amenewa tiyenera kudziwa zambiri zokhudza Mulungu.
MULUNGU AMAFUNA KUTI MUMUDZIWE
14. Kodi dzina la Mulungu ndi ndani, ndipo tikudziwa bwanji zoti amafuna kuti tiziligwiritsa ntchito?
14 Kodi mumatani mukafuna kuti munthu wina akudziweni? Choyamba mumamuuza dzina lanu. Kodi Mulungu ali ndi dzina? Zipembedzo zambiri zimanena kuti dzina lake ndi Mulungu kapena Ambuye, komatu amenewa si mayina ake enieni. Angokhala mayina audindo ngati mmene zilili ndi dzina lakuti “mfumu” kapena “pulezidenti.” Mulungu amatiuza kuti dzina lake ndi Yehova. Lemba la Salimo 83:18 limati: “Anthu adziwe kuti inu, amene dzina lanu ndinu Yehova, inu nokha ndinu Wam’mwambamwamba, wolamulira dziko lonse lapansi.” Anthu amene analemba Baibulo anagwiritsa ntchito dzina la Mulungu kambirimbiri. Yehova amafuna kuti mudziwe dzina lake ndipo muziligwiritsa ntchito. Iye amakuuzani dzina lake n’cholinga choti akhale mnzanu.
15. Kodi dzina lakuti Yehova limatanthauza chiyani?
15 Dzina la Mulungu lakuti Yehova, lili ndi tanthauzo lofunika kwambiri. Dzinali limatanthauza kuti Mulungu akhoza kukwaniritsa lonjezo lililonse komanso akhoza kukwaniritsa cholinga chilichonse chomwe angakhale nacho ndipo palibe chimene chingamulepheretse kuchita zimenezi. Choncho ndi Yehova yekha amene ayenera kukhala ndi dzina limeneli. *
16, 17. Kodi mayina audindo otsatirawa amatanthauza chiyani: (a) “Wamphamvuyonse”? (b) “Mfumu yamuyaya”? (c) “Mlengi”?
16 Monga mmene taonera m’ndime zapitazi, pofotokoza za Yehova, lemba la Salimo 83:18 limati: “Inu nokha ndinu Wam’mwambamwamba.” Komanso lemba la Chivumbulutso 15:3 limati: “Ntchito zanu n’zazikulu ndi zodabwitsa, inu Yehova Mulungu Wamphamvuyonse. Njira zanu ndi zolungama ndi zoona, inu Mfumu yamuyaya.” Kodi dzina laudindo lakuti “Wamphamvuyonse” limatanthauza chiyani? Limatanthauza kuti Yehova ali ndi mphamvu kuposa wina aliyense. Dzina laudindo lakuti “Mfumu yamuyaya” limatanthauza kuti Yehova alibe chiyambi komanso adzakhalapo mpaka kalekale. Lemba la Salimo 90:2 limafotokoza kuti iye ndi Mulungu kuyambira kalekale mpaka kalekale. Zimenezitu n’zochititsa chidwi kwambiri.
17 Yehova yekha ndi amene ali Mlengi. Lemba la Chivumbulutso 4:11 limati: “Ndinu woyenera, inu Yehova Mulungu wathu wamphamvu, kulandira ulemerero ndi ulemu, chifukwa munalenga zinthu zonse, ndipo mwa kufuna kwanu, zinakhalapo ndipo zinalengedwa.” Choncho Yehova ndi amene analenga zinthu zonse kuyambira angelo akumwamba, nyenyezi, zipatso komanso nsomba za m’nyanja.
YEHOVA AKHOZA KUKHALA MNZANU
18. N’chifukwa chiyani anthu ena amaganiza kuti sangakhale pa ubwenzi ndi Mulungu? Nanga Baibulo limati chiyani pa nkhani imeneyi?
18 Anthu ena akadziwa za makhalidwe odabwitsa a Yehova, amachita mantha ndipo amayamba kuganiza kuti, ‘Popeza Mulungu ndi wamphamvu zonse, wapamwamba kwambiri komanso amakhala kutali, kodi n’zotheka kuti azindiganizira?’ Koma kodi Mulungu amafuna kuti tizimuona choncho? Ayi. Yehova amafuna kuti tikhale naye pa ubwenzi. Baibulo limanena kuti Mulungu “sali kutali ndi aliyense wa ife.” (Machitidwe 17:27) Choncho Mulungu amafuna kuti muzimuyandikira ndipo akulonjeza kuti “iyenso adzakuyandikirani.”—Yakobo 4:8.
19. (a) Kodi mungatani kuti Mulungu akhale mnzanu? (b) Kodi ndi makhalidwe ati a Mulungu omwe amakusangalatsani kwambiri?
19 Kodi mungatani kuti Mulungu akhale mnzanu? Yesu ananena kuti: “Pakuti moyo wosatha adzaupeza akamaphunzira ndi kudziwa za inu, Mulungu yekhayo amene ali woona, ndi za Yesu Khristu, amene inu munamutuma.” (Yohane 17:3) Choncho pitirizani kuphunzira Baibulo ndipo mudzadziwa za Yehova komanso Yesu. Mukatero mukhoza kudzapeza moyo wosatha. Mwachitsanzo, taphunzira kale kuti “Mulungu ndiye chikondi.” (1 Yohane 4:16) Komatu Mulungu ali ndi makhalidwe enanso abwino. Baibulo limanena kuti Yehova ndi “wachifundo ndi wachisomo, wosakwiya msanga ndiponso wodzaza ndi kukoma mtima kosatha ndi choonadi.” (Ekisodo 34:6) Yehova ndi ‘wabwino ndipo ndi wokonzeka kukhululuka.’ (Salimo 86:5) Komanso Mulungu ndi woleza mtima ndiponso wokhulupirika. (2 Petulo 3:9; Chivumbulutso 15:4) Pamene mukupitiriza kuphunzira Baibulo, mudzadziwa zambiri zokhudza makhalidwe abwino amene Mulungu ali nawo.
20, 21. Kodi zingatheke bwanji kukhala pa ubwenzi ndi Mulungu yemwe sitimuona?
20 Kodi n’zotheka kumuyandikira Mulungu ngakhale kuti sitingathe kumuona? (Yohane 1:18; 4:24; 1 Timoteyo 1:17) Mukamaphunzira za Yehova m’Baibulo mudzadziwa kuti iye ndi weniweni. (Salimo 27:4; Aroma 1:20) Mukapitiriza kuphunzira zambiri zokhudza Yehova, mudzayamba kumukonda kwambiri ndipo adzakhala mnzanu wapamtima.
21 Mudzamvetsa chifukwa chake timaona Yehova monga Atate wathu. (Mateyu 6:9) Iye anatipatsa moyo ndipotu amafuna kuti tikhale ndi moyo wabwino kwambiri. Izi n’zofanana ndi zimene bambo wachikondi angafunire ana ake. (Salimo 36:9) Baibulo limatiphunzitsa kuti n’zotheka kukhala pa ubwenzi ndi Yehova. (Yakobo 2:23) N’zosangalatsa kwambiri kuti Yehova, yemwe analenga zinthu zonse, akufuna kuti mukhale mnzake.
22. Kodi mungatani ngati anthu ena atakuuzani kuti musiye kuphunzira Baibulo?
22 Anthu ena angafune kukuletsani kuphunzira Baibulo. Iwo angachite zimenezi chifukwa choopa kuti musiya chipembedzo chanu. Koma musalole kuti wina aliyense akulepheretseni kukhala pa ubwenzi ndi Yehova chifukwa iye ndi mnzanu wabwino kwambiri kuposa wina aliyense.
23, 24. (a) N’chifukwa chiyani simuyenera kusiya kufunsa mafunso? (b) Kodi tidzakambirana chiyani m’mutu wotsatira?
23 Pamene mukuphunzira Baibulo, mudzapeza kuti zinthu zina ndi zovuta kuzimvetsa. Choncho musamachite manyazi kufunsa mafunso. Yesu ananena kuti tiyenera kukhala odzichepetsa ngati ana. (Mateyu 18:2-4) Ndipotu ana amafunsa mafunso ambiri. Mulungu amafuna kuti mupeze mayankho a mafunso anu. Choncho pamene mukuphunzira Baibulo, yesetsani kufufuza kuti mutsimikizire kuti zimene mukuphunzirazo ndi zoona.—Werengani Machitidwe 17:11.
24 Kuti mudziwe zambiri zokhudza Yehova muyenera kuphunzira Baibulo. Mutu wotsatira utithandiza kudziwa kusiyana kumene kulipo pakati pa Baibulo ndi mabuku ena onse.
^ ndime 15 Ngati m’Baibulo lanu mulibe dzina lakuti Yehova ndipo mukufuna kudziwa zambiri ponena za tanthauzo la dzinali komanso katchulidwe kake, onani Mawu Akumapeto 1.


c: text/html

text:
Mbacitani Nyongo Yakumalisa Kusaya Kubvesesana Mucikhazikisa Mtendere!
YAHOVA MULUNGU ambafuna kuti atumiki wace apfatse na mtendere ndipo ambafunambo kuti iwo ambakhale mwa mtendere na anzawo. Kucita bzimwebzo, kumbacitisa kuti m’gwere mukhale na mtendere. Ndipo mtendere umweyu umbacitisambo kuti wanthu winango afune kutsonkhana nafe.
Mwa ciratizo, pomwe nyabezi munango ku Madagascar adawona mtendere omwe ukhalipo pakati pa atumiki wa Yahova, iye adalewa kuti: ‘Ndicifuna kuyamba kupemphera, ici ndico cipembedzo comwe ndingasankhule.’ Na kupita kwa nthawe, nyabeziyu adasiya kukhulupira mizimu, adacinja bzinthu bzinango m’banja mwace, aciyamba kutumikira Yahova Mulungu wa mtendere.
Ninga mwamunayu, wanthu bzulu na bzulu gole liri-lense ankubwera m’gwere lacikristau, acigumana mtendere omwe iwo akhaufuna kwene-kwene. Ndipo Bibliya limbalewa kuti ‘njiru na ndewo’ m’gwere, bzingadzonge mbverano wathu, bzicibweresa mabvuto. (Tiyago 3:14-16) Koma Bibliya limbatipasa malango yabwino yomwe yangatithandize kutcenkha mabvuto ninga yamweya, ticipitiriza kukhala pa mtendere na abale na mpfumakazi zathu m’gwere. Mbatiwoneni momwe malangoyo yadathandizira wanthu winango kumalisa mabvuto yawo.
MOMWE WINANGO ADAMALISIRA MABVUTO YAWO
“Inepano ndidanyosana na m’bale munango pomwe tikhaphata basa pabodzi mu utumiki. Pomwe tikhapopotezana, wanthu awiri adatiwona.”—CHRIS.
“Mpfumakazi inango yomwe kawiri-kawiri ndikhayenda nayo mu utumiki, mwadzidzidzi idaleka kumbayenda nane. Na nthawe idadzaleka kulewalewa nane, koma ine ndikhadziwa lini thangwe race.”—JANET.
“Nsiku inango, inepano ndikhalewalewa pa mtedwe na wanthu atatu nthawe ibodzi-bodziyo. M’bodzi wawo adagoneka, ndipo ine ndidakumbuka kuti iye wathima mtedwe wace. Tenepo, inepano ndidayamba kumulewa kuipa na anzangu winangowo, ne kudziwa kuti iye ankundibva.”—MICHAEL.
“Apainiya awiri m’gwere mwathu akhabverana lini. M’bodzi wawo adayamba kumulewa mafala yakuipa mwanzaceyo. Mkhalidwe wawoyu udayamba kuipira abale winango m’gwere.”—GARY.
Bzimwebzi bzingawoneke ninga nkhani ing’ono-ng’ono. Koma bzimwebzi bzingadawasunamisa bzicidzonga mtendere m’gwere. Koma mpsakukondwesa kuti abalewa adaphatisa basa malango yakugumanika m’Bibliya, ndipo adakwanisa kukhazikisa pomwe mtendere. Kodi ni mavesi yaponi yomwe imwepo munkuwona kuti yadawathandiza kuti iwo amalise kusaya kubvesesana kwawo?
‘Lekani kunesana mu njira.’ (Ciyambo 45:24) Zuze adalewa malango yabwinoya kwa abale wace pomwe iwo akhabwerera kumui kwawo, komwe kukhana baba wawo. Munthu akasaya kubziphata, acimbafulumiza kukalipa, angacitise kuti bzinthu bzomwe bzikhadaipa kale bziiperetu. Ndipo winango angakalipembo. Chris adazindikira kuti bzikhamunesa kulatiza kubzicepswa na kuteweza malango. Tenepo, Chris adakaceza na m’bale omwe adapopotezana naye ule, acim’pepesa. Kuyambira pamwepo, iye akhacita nyongo ya kumbabziphata. Pomwe m’bale omwe akhadapopotezana naye ule adawona kuti Chris ankucita nyongo yakucinja, iye adacinjambo. Tsapano iwo ali pa mtendere ndipo ankupitiriza kutumikira Yahova pabodzi.
‘Bzakulinga bzimbakwanisika lini wanthu akasaya kucezerana mwakudeka mtima.’ (Mimwani 15:22) Pomwe xamwali wa Janet adaleka kulewalewa naye, Janetiyo adaphatisa basa malango ya m’vesiri. Iye adayenda kukacezerana na xamwali waceyo, acimubvunza penu iye akhadamucitira cinthu cinango comwe cidamukhumudwisa. Pakuyamba kucezeranako, iwo akhatsudzukirana lini, koma pomwe macezayo yadapitiriza, iwo adadzatsudzukirana. Xamwali waceyo adafotokoza kuti palibe comwe Janet akhadaphonya, koma iye ndiye akhalibe kubvesesa nkhani inango yomwe idacitika kale-kale. Mpfumakaziyi idapepesa Janet, ndipo iwo tsapano ali pa uxamwali bwakulimba ndipo ankutumikira Yahova pabodzi.
‘Penu wabweresa mphaso yako pa mphatso, ndipo pamwepo wakumbukira kuti m’bale wako anawe thangwe, siya mphaso yako patsogolo pa mphatsoyo. Ndoko ukayanjane na m’bale wako cakuyamba.’ (Mateu 5:23, 24) Jezu adapereka malangoya pa nkhani yace ya pa Phiri. Pomwe Michael adapfudza m’bale ule, iye adadzasunama kwene-kwene. Tenepo, iye adatsimikiza kucita ciri-cense cakufunikira kuti amalise bvutolo. Iye adakaceza na m’baleyo ndipo adamupepesa. Kodi n’ciyani comwe cidaticika patsogolo pace? Michael adati: “M’bale wanguyo adandilekerera na mtima wense.” Iwo adakhala pomwe pa uxamwali.
‘Pitirizani kupirirana na kulekererana na mtima wense napo penu alipo omwe ana mathangwe yakudandaulira mwanzace.’ (Wakoloso 3:12-14) Kodi munkukumbukira bza apainiya awiri omwe adapopotezana mu utumiki bwakumunda wale? Mkulu munango wa gwere adawathandiza mwa kudeka mtima kuti awone kuti bvuto lawolo likhakhumudwisambo winango m’gwere. Mkuluyo adawakumbusa kuti iwo akhafunika kumbapirirana winango na mwanzace na kuthandizira kukhazikisa mtendere m’gwere. Iwo adabvuma malangoyo aciyaphatisira basa. Tsapano iwo ali pa uxamwali bwakulimba ndipo ambayenda pabodzi mu utumiki.
Malango ya pa Wakoloso 3:12-14, yangakuthandizenimbo kukhala wakubzicepswa na kulekerera munthu omwe wakukhumudwisani, mucileka kukumbukira pomwe bzomwe bzidacitikabzo. Tsono tani penu imwepo munkucita nyongo yakulekerera munthuyo koma munkukwanisa lini? Pa Mateu 18:15 pana mtemo unango omwe ungatithandize. N’cadidi kuti pa vesiri, Jezu akhalewa bza pikado zikulu-zikulu, koma iye adafotokozambo bzinthu bzinango bzomwe ifepano tingacite tikanesana na abale wathu. Na tenepo, mwa kudeka mtima na mwakubzicepsa, tingaceze na mwanzathuyo bza nkhaniyo ticimalisa bvutolo.
M’Bibliya muna malango mazinji yakuthandiza. Ndipo kuti malangoyo yambaphate basa, bzimbafunika kukhulupira mzimu wakucena wa Mulungu kuti tikwanise kulatiza ‘cisapo ca mzimu.’ Makhalidwe yamweyo ni ‘lufoyi, cikondweso, mtendere, kupirira, kudeka mtima, ubwino, cikhulupiro, kupfatsa na kubziretsa.’ (Wagalata 5:22, 23) Kumbukirani ciratizoci. Makina yambaphata basa bwino yakaikhidwa mafuta. Ifepanombo tikambalatiza makhalidwe yabwino yomwe yambacokera kwa Yahova tingakwanise kumalisa mabvuto yakusaya kubvesesana, ticikhala pa uxamwali bwabwino na anzathu.
MAKHALIDWE YAKUSIYANA-SIYANA YANGACITISE KUTI GWERE LIKHALE PA MTENDERE
Munthu ali-wense ana makhalidwe yace. Ndipo ali-wense ana unthu bwace, kawonedwe kace ka bzinthu na kalewelewedwe kace. Bzimwebzi bzingacitise kuti uxamwali bwathu bukhale bwakukondwa. Koma nthawe zinango kusiyanaku kungacitise kuti timbanesane na anzathu. Mkulu munango adapereka ciratizo ca momwe bzimwebzi bzingacitikire. Iye adati: “Munthu wamanyazi, anganeseke kucitira bzinthu pabodzi na munthu wakucenjera kwene-kwene. Napo bzimwebzi bzingawoneke ninga kuti bziribe basa, koma bzingayambise mabvuto mazinji.” Tsono bzin’funa kulewa kuti wanthu wakusiyana makhalidwe angabverane lini? Ne. Bwerani tikumbukire bza apostolo awiri. Mwa ciratizo, tikalewa bza Pedru, pinango tingamukumbukire ninga munthu omwe nthawe zense akhandolewa bzinthu mwakusaya kukumbuka bwino. Koma Juwau, tingamukumbukire ninga munthu wa lufoyi, omwe kawiri-kawiri akhatoma wakumbuka anati kulewa ayai kucita cinthu. N’cadidi, Pedru na Juwau akhali wanthu awiri wakusiyana makhalidwe. Tsono iwo adaphata basa pabodzi bwino-bwino. (Mabasa 8:14; Wagalata 2:9) Bzimwebzi bzinkulatiza kuti Akristau omwe adasiyana makhalidwe, angacitirembo bzinthu pabodzi nsiku zino.
Tsono tani penu mpfumakazi ayai m’bale wa m’gwere mwanu ambalewa ayai kucita bzinthu bzomwe bzimbakukhumudwisani? Bzingakhale bwino kukumbukira kuti Kristu adafera m’bale ayai mpfumakazi yanuyo, ninga momwe adaferambo imwepo, ndipo imwepo mun’funika kumufuna m’bale wanuyo. (Juwau 13:34, 35; Waroma 5:6-8) Ndipo bzingakhale lini bwino kukumbuka bza kumalisa uxamwali ayai kuleka kucita naye tsansa munthuyo. M’mbuto mwace, bzibvunzeni kuti: ‘Kodi bzomwe m’bale ayai mpfumakaziyi imbacitabzi ni bzinthu bzomwe bzimbabverana lini na mitemo ya Mulungu? Kodi iye ambandikhumudwisa utowa? Ayai tidandosiyana makhalidwe? Kodi iye ana makhalidwe yabwino yaponi yomwe inepano ndingafune kukhala nayo?’
Mwa ciratizo, penu iye ambalewalewa kwene-kwene koma imwepo ndimwe munthu wa manyazi, tani kucita makonzedwe yakucoka naye pabodzi mu utumiki, kuti muwone bzomwe mungapfunze kwa iye? Ndipo tani penu iye ana khalidwe lakupasa kuposa imwepo? Kodi mumbakwanisa kuwona momwe iye ambagumanira cikondweso thangwe ra kuthandiza wanthu wacikulire, atenda ayai omwe an’funikira thandizo? Kodi mungathumizire khalidwe lanu la kupasa mwa kupfunza na momwe munthuyo ambacitira? Nfundo njakuti, napo kuti mudasiyana makhalidwe imwepo mun’funika kumbawona makhalidwe yawo yabwino yomwe anzanu anayo. N’cadidi kuti pinango mungafike lini pakukhala axamwali wa pamtima, koma mungakhale wakufundererana winango na mwanzace. Ndipo kucita bzimwebzo, kun’dzakuthandizani kukhazikisa mtendere pakati panu na m’gwere.
M’magole dzana yakuyambirira, pakhana mpfumakazi ziwiri zakucemeredwa Evodiya na Sintike. Bzinkuwoneka kuti iwo akhadasiyana kwene-kwene makhalidwe, koma mpostolo Paulo adawalimbisa kuti akhale ‘na makumbukidwe yabodzi mwa Mbuya.’ (Wafiripo 4:2) Ifepano tin’funika kunamata Yahova pabodzi na abale na mpfumakazi zathu, ticikhazikisambo mtendere mu gwere.
LEKANI KULEKERERA KUTI KUSAYA KUBVESESANA KUPITIRIRE
Kodi n’thangwe ranyi tin’funika kucosa mwakamfulumize makumbukidwe yakuipa yomwe tingakhale nayo kuna mwanzathu? Tingandendemezere makumbukidwe yakuipaya na mauswa yomwe yankukula mu zunde la maluwa yakudeka kwene-kwene. Tikasaya kuzula mauswayo, iyo yangadzonge zunde lensenelo. Mwakundendemerana na bzimwebzi, tikalekerera kuti makumbukidwe yakuipayo yakule, tingadzonge gwere lense. Koma tikambafuna Yahova pabodzi na abale wathu, tin’dzacita bzense bzomwe tingakwanise kuti tikhotcerere mtendere m’gwere.
Tikambacita nyongo yakumalisa kusaya kubvesesana, tingadabwe na bzakutewera bzabwino bzomwe tingakhale nabzo. Ndibzo bzomwe bzidacitikira mpfumakazi inango. Iyo idati: “Pakhana mpfumakazi inango yomwe ikhacita nane bzinthu ninga kuti ndine mwana. Bzimwebzi bzikhandiipira kwene-kwene. Ndipo pomwe bzikhanyanya kundiipira, ndidayamba kumugwata mafala akalewalewa nane. Inepano ndidakumbuka kuti: ‘Pakuti umweyu ambandilemekaza lini, inembo ndinimulemekeza lini.’”
Koma na kupita kwa nthawe, mpfumakaziyi idayamba kupenda khalidwe lace. Iyo idati: “Ndidayamba kuwona bzakuipa bzomwe ndikhacita, ndipo ndidasunama kwene-kwene. Ndidawona kuti ndikhafunika kucinja. Ndidapemba kwa Yahova bza nkhaniyi, ndipo ndidagulira mphaso mpfumakazi ire, ndiciinembera mafala yakupepesa pa bzomwe ndikhadaicitira. Tidakolombexana ndipo tidapangana kuti tiyebwe nkhaniyi. Kuyambira pamwepo mpaka pano, tiribe pomwe kudzanesana.”
Tensenefe timbafuna mtendere. Tsono kubzikuza kungacitise kuti wanthu acite bzinthu bzomwe bzingabwerese lini mtendere. Bzimwebzi bzimbacitika kuna wanthu omwe ambatumikira lini Yahova, koma iye ambafuna kuti atumiki wace acite bzinthu mwakusiyana nawo. Pakati pa Mboni za Yahova pan’funika kukhala mtendere na mbverano. Ndipopa Yahova adafulizira Paulo kuti anembere Akristau kuti ‘ambafambe mwakuthemera mcemo’ omwe adatambira. Iye adalimbisa Akristauwa kuti acite bzimwebzi ‘mwakubzicepswa m’makumbukidwe na mwakupfatsa, ndipo na mwakupirira acimbapirirana winango na mwanzace na lufoyi acimbacita nyongo ya kusunga ciphatano cathu mwa mzimuyo, na mwa mtendere ninga cingwe cakutimangiridza.’ (Wayefezo 4:1-3) ‘Cingwe cakutimangiridza’ comwe atumiki wa Yahova anaco, n’cakufunika kwene-kwene. Tenepo, bwerani tensenefe ticite bzense bzomwe tingakwanise kuti tilimbise mtendere na kumalisa kusaya kubvesesana kwense komwe tingakhale nako na abale ayai mpfumakazi zathu.

robotstxt: allowed

filter: keep


text:
Chiyankhulo ndi chimodzi mwa zinthu zimene zimapereka chizindikiro kwa anthu ngati mtundu. Mtundu uliwonse umadziwika ndi chiyankhulo kapena ziyankhulo zawo powonjezera pa zinthu zina monga zizolowezi ndi makhalidwe. Chiyankhulo ndi njira imodzi imene timaonetseranso zikhalidwe zathu. Motero kuti popanda chiyankhulo ndikovuta kuti mtundu wa anthu udziwike bwinobwino. Padziko lonse lapansi pali ziyankhulo pafupifupi 7,106 malinga ndi kafukufuku wa bungwe la Ethnologue. Ku Africa kuno tili ndi ziyankhulo zambiri ndipo sichachilendo kuti dera limodzi likhale ndi ziyankhulo zingapo. Uku ndi kudala kwakukulu kwa Africa ndipo tiyenera kukhala onyadira kuti tili ndi ziyankhulo zankhaninkhani. Ku Malawi kokha kuno tili ndi ziyankhulo pafupifupi khumi ndi zisanu ndi chimodzi (16). Koma kungokhala ndi ziyankhulo zochuluka sikokwanira. Funso ndi lakuti kodi ziyankhulozi zikugwira ntchito yanji pa chitukuko cha moyo wanu, dera lanu komanso dziko lathu lino.
Ziyankhulo zosiyanasiyana zimagwira ntchito zosiyanasiyana m’dziko. Zina zimagwiritsidwa ntchito m’sukulu, zina m’maofesi, zina m’mabwalo a milandu ndi malo ena ambiri. Koma kodi udindo wosankha chiyankhulo/ziyankhulo zimene tizigwiritsa ntchito m’magawo osiyanasiyana ndi wa yani? Kodi malamulo oyendetsera dziko amanena chiyani pa za ufulu wa ziyankhulo? Malamulo a dziko lino mu Gawo IV ndime 26 amamena kuti “munthu aliyense ali ndi ufulu wogwiritsa ntchito chiyankhulo chimene akufuna….” Kodi ufulu umenewu anthu wamba timaudziwa? Ngati timaudziwa, timaugwiritsa ntchito? Ngati sitiugwiritsa ntchito, ndi chifukwa chiyani? Kodi chiyankhulo chathu chikutengapo gawo lanji pa moyo wathu, pa chitukuko cha dera lathu komanso dziko lathu? Kodi tikukhutira ndi momwe ziyankhulo zathu zikugwirira ntchito?
21 February ndi tsiku lokumbukira ziyankhulo zamakolo padziko lonse lapansi. Cholinga cha tsikuli ndi chakuti anthu komanso mayiko azitha kuzindikira ndi kulingalira bwino za ubwino kapena phindu lokhala ndi zikhalidwe komanso ziyankhulo zosiyanasiyana. Dziko la Malawi monganso mayiko ambiri mu Africa muno komanso padziko lonse, lili ndi anthu a mitundu yosiyanasiyana amene ali ndi zikhalidwe komanso ziyankhulo zosiyanasiyana. Ichi ndi chinthu chabwino chomwe tiyenera kuchinyandira kwambiri. Koma timaona kuti pazifukwa zosiyanasiyana maboma ena monga boma la Malawi amangosankha chiyankhulo chimodzi kapena zingapo kuti ndizo zizigwiritsidwa ntchito m'sukulu kapena pantchito zina zaboma. Kawirikawiri china mwa ziyankhulozi chimakhala chakunja monga Chingelezi. Zoterezi zimachititsa kuti ziyankhulo zathu zina zimene sizinasankhidwe zizioneka ngati zopanda ntchito ndipo anthu amene amaziyankhula salabadiridwa n’komwe. Choncho, kumakhala kovuta kwa anthu oyankhula ziyankhulozi kuti azitha kuchita nawo zinthu zothandiza kukweza miyoyo yawo kapena dziko lawo monga pa maphunziro chifukwa alibe njira yoperekera maganizo awo. Kugwiritsa ntchito chiyankhulo chakunja sikolakwika koma monga malamulo akunenera, ziyankhulo zathu zizipatsidwanso danga lokwanira.
Kodi tsiku la 21 February linakhazikitsidwa bwanji? M'chaka cha 1952 m'dziko lomwe lero lili Bangladesh koma panthawiyo linali gawo la dziko la Pakstani ophunzira a m'sukulu zosiyanasiyana makamakama mayunivesite anachita zionetsero zofuna kuwumiriza boma kuti lilole kuti chiyankhulo cha Bengali chipatsidwe mwayi wogwiritsidwa ntchito m'sukulu. Panthawiyo n’kuti boma litagamula kuti chiyankhulo cha Urdu ndicho chikhale chiyankhulo cha fuko. Izi zinakwiyitsa anthu ambiri amene ankayankhula chiyankhulo cha Bengali. Pazionetsero zokwiya ndi maganizowa ophunzira angapo a ku yunivesite ya Dhaka anaphedwa pamene anali kulimbana ndi apolisi pabwalo la milandu la mu mzinda wa Dhaka. Kuphedwa kwa ophunzirawa kukungotsimikizira za kufunika kolemekeza ziyankhulo zathu ndipo kuti munthu aliyense ali ndi ufulu woonetsatsa kuti chiyankhulo chake sichikuponderezedwa ngakhale chitakhala kuti anthu amene amachiyankhula ndi ochepa mwa mtundu wanji.
Pozindikira za kufunika kwa ziyankhulo zathu, m'chaka cha 1999 bungwe la UNESCO linakhazikitsa tsiku la 21 February kuti likhale lokumbukira ziyankhulo zamakolo padziko lonse. Powonjezera apo, m'chaka cha 2009 bungwe la mgwirizano wa mayiko onse la United Nations linapempha mayiko kuti ayesetse kulimbikitsa ndi kuteteza ziyankhulo zonse zimene zimagwiritsidwa ntchito ndi anthu. Bungweli linachita izi pofuna kugwirizana ndi zija anachita ophunzira a ku Bangladesh m'chaka cha 1952. Choncho, chaka ndi chaka mayiko komanso mabungwe okhudzidwa ndi maphunziro komanso chikhalidwe amakonza zochitikachitika pofuna kulimbikitsa ziyankhulo zathu. Zina mwa zochitikazi zimakhala zionetsero zosonyeza zikhalidwe komanso ziyankhulo zosiyanasiyana zimene zikupezeka m'mayiko kapena m'madera a dziko lonse lapansi.
Tsikuli likuyenera kutikumbutsa ife Amalawi za ziyankhulo zathu ndikuti tiyenera kuchitapo kanthu pothandiza kuti ziyankhulozi zisafe komanso kuti tizizigwiritsa ntchito m'sukulu komanso m'ntchito zina zambiri. Udindo wowonetsetsa kuti ziyankhulo zathu zikupatsidwa danga pa chitukuko cha dziko lino uli m'manja mwa eni ake chiyankhulo. Ngati sitichitapo kanthu ziyankhulo zathu zidzafa ndipo chikhalidwe chathu chidzafanso. Tisalole kuti ziyankhulo zathu ziponderezedwe ayi. Tikayamba ife kunyadira ndi kugwiritsa ntchito chiyankhulo chathu ena adzazindikira kufunika kwa chiyankhulocho ndikuchitenga ngati chiyankhulo china chilichonse. Tikumbukire kuti palibe chiyankhulo choposa chinzake.
Dziko la South Africa linakhazikitsa ziyankhulo khumi ndi chimodzi (11) ngati ziyankhulo za fuko ndi cholinga chofuna kulimbikitsa umodzi pakati pa nzika za dzikoli. M’chaka cha 2013, yunivesite ya KwaZulu-Natal ku South Africa konko inalamula kuti kuyambira chaka cha 2014 ophunzira ONSE a m’chaka choyamba pa yunivesiteyi aziphunzira chiyankhulo cha isiZulu ndi cholinga chofuna kumanga mtundu komano kutukula ziyankhulo zonse zam’dzikoli. Kodi zimenezi zingachitike ku Malawi kuno? Ophunzira a ku yunivesite angalole kuphunzira Cisena kapena Kyangonde? Mayiko ambiri a ku Ulaya ali ndi ziyankhulo zawozawo zimene amagwiritsa ntchito m’sukulu, m’mafakitale ndi ntchito zina zosiyanasiyana. Angelezi ali ndi chawo Chingelezi, Afalansa ali ndi chawo Chifalansa, Majelemani ali ndi chawo Chijelemani, ku Netherlands kuli Chidatchi, ku Japan ali ndi chawonso. Ku Malawi kuno tinasankha Chingelezi cha Angelezi ndi Chichewa pang’ono kuti ndizo tizigwiritsa ntchito pa ntchito zaboma. 21 February izitikumbutsa kuti Ciyawo, Citumbuka, Ellomwe, Cisena, Citonga, Kyangonde Cindali, Cisukwa, Cilambya, Cimambwe, Cinyakyusa, Cinyiha, Chichewa, Cingoni, Cinamwanga, Cisenga ndi ziyankhulo zina zonse zimene zikupezeka m'dziko muno nazo ndi zofunikira ndipo tsiku lina ngati eni akefe titachitapo kanthu zingathe kudzaphunzitsidwa m'sukulu zathu. Udindo ndi wathu, Amalawi. Ndi Ufulu wathunso.


text:
NKHANI YA PACHIKUTO
Kodi Bambo Wabwino Amatani?
Bambo wina wa ku South Africa, dzina lake Michael, * amadzifunsa kuti: “Kodi ndinalakwitsa pati polera mwana wanga?” Bamboyu anayesetsa kulera bwino mwana wake wamwamuna koma mmene mwanayo amafika zaka 19, anali atalowerera. Nthawi zonse bamboyu akaganizira za mwana wakeyo amadandaula kuti mwina sanamulere bwino.
Koma mosiyana ndi Michael, Terry, yemwe amakhala ku Spain, anakwanitsa kulera bwino mwana wake. Mwana wake Andrew, ananena kuti: “Ndimakumbukira kuti ndili mwana bambo anga ankakonda kundiwerengera mabuku komanso kusewera nane. Tinkakondanso kupita kumalo osiyanasiyana zomwe zinkachititsa kuti tizikhala ndi nthawi yocheza. Anandiphunzitsa zinthu zosiyanasiyana.”
Kunena zoona, kukhala bambo wabwino si nkhani yamasewera. Koma m’Baibulo muli malangizo amene angathandize kuti bambo alere bwino ana ake. Tiyeni tione ena mwa malangizo amenewa.
1. Muzipeza Nthawi Yocheza ndi Banja Lanu
Kodi mumasonyeza bwanji kuti mumakonda ana anu? Pali zambiri zimene mumachita, mwachitsanzo, mumayesetsa kupezera ana anu chakudya komanso malo abwino okhala. Simukanachita zimenezi mukanakhala kuti simumawakonda. Koma ngati simupeza nthawi yokwanira yocheza ndi ana anu, iwo angamaganize kuti mumakonda ntchito yanu, anzanu komanso zinthu zina kuposa iwowo.
Ndiye kodi bambo angayambe liti kucheza ndi ana ake? Mayi ndi mwana amayamba kukondana mwanayo adakali m’mimba. Mwanayo amayamba kumva zimene zikuchitika pakadutsa miyezi inayi kuchokera pamene mayiyo anatenga pakati. Pa nthawi imeneyi bambo akhozanso kuyamba kukondana ndi mwanayo. Akhoza kumamvetsera kugunda kwa mtima wake, kumamva akasuntha, kumamulankhula kapena kumamuimbira nyimbo.
Mfundo ya m’Baibulo: Kale, azibambo ankafunika kumaphunzitsa ana awo. Ankauzidwa kuti azipeza nthawi yocheza ndi ana awo. Zimenezi n’zimene zinalembedwa pa Deuteronomo 6:6, 7, pomwe pamati: “Mawu awa amene ndikukulamula lero azikhala pamtima pako, ndi kuwakhomereza mwa ana ako. Uzilankhula nawo za mawuwo ukakhala pansi m’nyumba mwako, poyenda pamsewu, pogona ndi podzuka.”
2. Muzimvetsera Ana Anu Akamalankhula
Kuti muzilankhulana bwino ndi ana anu, muyenera kumamvetsera mwatcheru akamalankhula. Komanso muzipewa kukwiya msanga.
Ngati ana anu amadziwa kuti akakuuzani nkhani simuchedwa kukwiya kapena kuwaimba mlandu, sangamasuke kukuuzani nkhawa zawo. Koma mukamawamvetsera moleza mtima, mumasonyeza kuti mumawadera nkhawa ndipo zimenezi zingachititse kuti azimasuka kukuuzani nkhawa zawo komanso maganizo awo.
Mfundo ya m’Baibulo: Malangizo opezeka m’Baibulo amathandiza kuti zinthu ziziyenda bwino pambali zosiyanasiyana za moyo wathu. Mwachitsanzo, Baibulo limati: “Munthu aliyense akhale wofulumira kumva, wodekha polankhula, wosafulumira kukwiya.” (Yakobo 1:19) Bambo akamatsatira malangizo amenewa sizikhala zovuta kulankhulana bwino ndi ana ake.
3. Muziwalangiza Komanso Kuwayamikira
Bambo ayenera kupereka chilango kwa mwana n’cholinga choti athandize mwanayo kuti zinthu zidzamuyendere bwino akadzakula, osati kuti aphwetsere mkwiyo wake pa mwanayo. Chilangocho chingakhale kungomulangiza, kumudzudzula, kumuphunzitsa kapena kumukwapula kumene ngati pakufunika kutero.
Nthawi zambiri ana amamvera malangizo a makolo ngati makolowo amawayamikira akachita zabwino. Baibulo limati: “Mawu olankhulidwa pa nthawi yoyenera ali ngati zipatso za maapozi agolide m’mbale zasiliva.” (Miyambo 25:11) Ana akamaona kuti makolo awo amawayamikira amakhala ndi makhalidwe abwino. Komanso akaona kuti makolo awo amawaona kuti ndi ofunika samadziderera. Bambo amene amayamikira ana ake amawathandiza kuti aziyesetsa kuchita zabwino nthawi zonse.
Mfundo ya m’Baibulo: “Inu abambo, musamakwiyitse ana anu, kuti angakhale okhumudwa.”—Akolose 3:21.
4. Muzikonda ndi Kulemekeza Mkazi Wanu
Abambo ayenera kukumbukira kuti mmene amachitira zinthu ndi mkazi wawo zimakhudzanso ana. Akatswiri ena oona za mmene ana amakulira ananena kuti: “Njira imodzi imene bambo angaphunzitsire ana ake makhalidwe abwino ndi kulemekeza mkazi wake . . . Makolo amene amakondana komanso kulemekezana amapangitsa kuti ana azisangalala komanso azimva kuti amakondedwa.”—The Importance of Fathers in the Healthy Development of Children. *
Mfundo ya m’Baibulo: “Amuna inu, pitirizani kukonda akazi anu, . . . aliyense wa inu akonde mkazi wake ngati mmene amadzikondera yekha.”—Aefeso 5:25, 33.
5. Muzitsatira Malangizo a Mulungu
Bambo amene amakonda kwambiri Mulungu amathandiza ana ake kuti akhalenso pa ubwenzi wabwino ndi Mulungu, chomwe ndi chinthu chamtengo wapatali chimene bambo angachitire ana ake.
Bambo wina wa Mboni za Yehova yemwe anakwanitsa kulera bwino ana 6, dzina lake Antonio, analandira kalata yochokera kwa mwana wake wamkazi. Kalatayo inalembedwa kuti: “Okondedwa Adadi, ndikufuna kukuthokozani chifukwa chondithandiza kukonda Yehova Mulungu komanso anthu ena. Mmene munkachitira zinthu munkasonyeza kuti mumakonda Yehova komanso kuti munkandidera nkhawa. Zikomo kwambiri chifukwa cha zimenezi komanso chifukwa chotikonda ngati mphatso yochokera kwa Mulungu.”
Mfundo ya m’Baibulo: “Uzikonda Yehova Mulungu wako ndi mtima wako wonse, moyo wako wonse, ndi mphamvu zako zonse. Ndipo mawu awa amene ndikukulamula lero azikhala pamtima pako.”—Deuteronomo 6:5, 6.
N’zoona kuti pali zinthu zambiri zimene mungachite kuti mukhale bambo wabwino kuwonjezera pa zimene takambiranazi. Komabe, choti mudziwe n’chakuti, ngakhale mutayesetsa kukhala bambo wabwino, muzikumanabe ndi mavuto. Komabe mukhoza kukhala bambo wabwino ngati muzikonda ana anu komanso kuwapatsa zimene amafunikira. *
^ ndime 3 Tasintha mayina m’nkhaniyi.
^ ndime 19 Mfundo imeneyi ndi yothandizanso ngati banja linatha. Kaya anawo akukhala ndi bamboyo kapena mayi, ngati bamboyo amalemekezabe mayiyo, zingathandize kuti anawo azilemekezanso mayi awo.
^ ndime 25 Mukhoza kupeza mfundo zina zothandiza m’banja m’buku la Chinsinsi cha Chimwemwe cha Banja lomwenso likupezeka pa Webusaiti ya www.jw.org.


text:
Kodi Mungapereke Chiyani pa Ntchito ya Ufumu?
“Mulungu amakonda munthu wopereka mokondwera.”—2 AKOR. 9:7.
1. Kodi anthu amadzipereka kwambiri pochita zinthu ziti, ndipo n’chifukwa chiyani?
ANTHU amadzipereka kwambiri pa zinthu zimene amaona kuti ndi zofunika. Mwachitsanzo, makolo amagwiritsa ntchito nthawi, ndalama ndiponso mphamvu zawo pothandiza ana awo. Achinyamata ena amadzipereka kwambiri pokonzekera kuti akaimire dziko lawo pa mpikisano. Iwo amachita zimenezi kwa maola ambiri pomwe anzawo akungosewera ndi kusangalala. Nayenso Yesu anadzipereka kwambiri pa zinthu zimene ankaona kuti n’zofunika. Sankafunafuna chuma komanso sanakwatire n’kukhala ndi ana. M’malomwake, ankadzipereka pogwira ntchito ya Ufumu. (Mat. 4:17; Luka 9:58) Ophunzira ake analoleranso kusiya zinthu zambiri kuti agwire ntchito ya Ufumu wa Mulungu. Iwo ankaona kuti Ufumu wa Mulungu ndi wofunika kwambiri choncho anachita zonse zimene akanatha kuti athandize pa ntchitoyi. (Mat. 4:18-22; 19:27) Ifenso tiyenera kudzifunsa kuti, ‘Kodi ineyo ndimaona kuti chofunika kwambiri n’chiyani?’
2. (a) Kodi Akhristu oona onse ayenera kudzipereka pochita zinthu ziti? (b) Kodi Akhristu ena amatha kudzipereka pochita zinthu zinanso ziti?
2 Akhristu oona onse ayenera kudzipereka pochita zinthu zina zimene zimathandiza kuti akhalebe pa ubwenzi wabwino ndi Yehova. Iwo ayenera kugwiritsa ntchito nthawi yawo ndiponso mphamvu zawo popemphera, kuwerenga Baibulo, kuchita kulambira kwa pabanja, kusonkhana ndiponso kulalikira. * (Yos. 1:8; Mat. 28:19, 20; Aheb. 10:24, 25) Ntchito yolalikira ikuyenda bwino kwambiri ndipo anthu ambiri akukhamukira ‘kuphiri la nyumba ya Yehova.’ (Yes. 2:2) Izi zikuchitika chifukwa chakuti tikuchita khama pa ntchitoyi ndipo Yehova akuidalitsa. Masiku ano, anthu ambiri akudzipereka pothandiza pa ntchito zosiyanasiyana za Ufumu. Ena amatumikira pa Beteli, ena amamanga nawo Nyumba za Ufumu ndiponso malo a misonkhano, ena amathandiza pokonzekera misonkhano ikuluikulu ndipo ena amapereka chithandizo kumene kwagwa masoka a chilengedwe. Sikuti munthu ayenera kugwira ntchito zimenezi kuti akapulumuke, komabe n’zofunika kuti ntchito ya Ufumu iziyenda bwino.
3. (a) Kodi kudzipereka pogwira ntchito ya Ufumu kumatithandiza bwanji? (b) Kodi tiyenera kudzifunsa mafunso ati?
3 Akhristu ayenera kudzipereka kwambiri panopa pa ntchito ya Ufumu. N’zosangalatsa kuti anthu ambiri akudzipereka ndi mtima wonse potumikira Yehova. (Werengani Salimo 54:6.) Tikamakhala ndi mtima wodzipereka timakhala osangalala pamene tikudikira Ufumu wa Mulungu. (Deut. 16:15; Mac. 20:35) Koma tonsefe tiyenera kudzifufuza pa nkhani imeneyi. Tizidzifunsa kuti: ‘Kodi pali zinthu zina zimene ndingachite kuti ndithandize pa ntchito ya Ufumu? Kodi ndimagwiritsa ntchito bwanji zinthu monga nthawi, ndalama, mphamvu ndiponso luso langa? Koma kodi ndiyenera kusamala ndi chiyani?’ Tiyeni tikambirane chitsanzo chimene chingatithandize pa nkhani ya kudzipereka. Tikamatsatira chitsanzo chimenechi tikhoza kukhala osangalala.
NSEMBE ZIMENE AISIRAELI ANKAPEREKA
4. Kodi nsembe zimene Aisiraeli ankapereka zinkawathandiza bwanji?
4 Aisiraeli ankayenera kupereka nsembe kuti akhululukidwe machimo. Choncho nsembezi zinkathandiza kuti iwo akhale pa ubwenzi wabwino ndi Yehova. Nsembe zina zinali zoti aliyense azipereka koma zina zinali zaufulu, zomwe anthu ankasankha kupereka kapena ayi. (Lev. 23:37, 38) Aisiraeli ankapereka nsembe zopsereza zathunthu monga nsembe zaufulu kapena kuti mphatso kwa Yehova. Aisiraeli anapereka chitsanzo chabwino kwambiri pa nkhani yopereka nsembe pamene ankatsegulira kachisi mu ulamuliro wa Solomo.—2 Mbiri 7:4-6.
5. Kodi Yehova anasonyeza bwanji kuti ankaganizira anthu osauka?
5 Yehova ankamvetsa kuti anthu sangapereke nsembe zofanana, choncho ankalola kuti aliyense azipereka zimene angathe. Yehova analamula kuti magazi a nyama ayenera kukhetsedwa ndipo izi zinali “mthunzi chabe wa zinthu zabwino zimene zikubwera” kudzera mwa Mwana wake Yesu. (Aheb. 10:1-4) Koma Yehova ankachita zinthu moganizira anthu pa nkhani ya lamuloli. Mwachitsanzo, iye ankalola munthu kupereka njiwa ziwiri ngati sangakwanitse kupereka nyama zikuluzikulu. Choncho ngakhale anthu osauka ankatha kupereka nsembe kwa Yehova mosangalala. (Lev. 1:3, 10, 14; 5:7) Ngakhale kuti nyama zimene anthuwo ankapereka zinkakhala zosiyana, panali zinthu ziwiri zimene Yehova ankafuna kwa aliyense amene ankapereka nsembe zaufulu.
6. (a) Tchulani zinthu zimene munthu aliyense ankafunika kuchita popereka nsembe. (b) N’chifukwa chiyani kuchita zinthu zimenezi kunali kofunika kwambiri?
6 Choyamba, munthuyo ankafunika kupereka zinthu zabwino kwambiri zimene angakwanitse. Yehova anauza Aisiraeli kuti nsembe iliyonse iyenera kukhala yopanda chilema kuti ‘Mulungu awayanje.’ (Lev. 22:18-20) Yehova sakanalandira nsembe iliyonse ya nyama yokhala ndi chilema. Chachiwiri, munthu wopereka nsembeyo ankafunika kukhala woyera. Munthu wodetsedwa, amene ankafuna kupereka nsembe yaufulu, ankafunika kupereka kaye nsembe yamachimo kapena nsembe ya kupalamula kuti akhalenso pa ubwenzi wabwino ndi Yehova. (Lev. 5:5, 6, 15) Zimenezitu zinali zofunika kwambiri. Yehova ananena kuti munthu wodetsedwa amene wadya nawo nsembe yachiyanjano, yomwe inkaphatikizapo nsembe zaufulu, aziphedwa kuti asakhalenso pakati pa anthu ake. (Lev. 7:20, 21) Koma munthu amene anali pa ubwenzi wabwino ndi Yehova akapereka nsembe yopanda chilema, ankasangalala kwambiri.—Werengani 1 Mbiri 29:9.
ZIMENE TINGAPEREKE MASIKU ANO
7, 8. (a) Kodi anthu ambiri amadalitsidwa bwanji chifukwa chodzipereka pa ntchito ya Ufumu? (b) Kodi tili ndi zinthu ziti zimene tingapereke kwa Yehova?
7 Masiku anonso anthu ambiri amadzipereka ndi mtima wonse potumikira Yehova ndipo iye amasangalala kwambiri ndi zimenezi. Timadalitsidwa kwambiri tikamatumikira abale athu. M’bale wina amene amathandiza kumanga Nyumba za Ufumu ndiponso kupereka chithandizo kumene kwachitika masoka a chilengedwe, ananena kuti amakhala ndi chisangalalo chosaneneka. Iye anati: “Kuona kuti abale ndi alongo akusangalala kwambiri akakhala ndi Nyumba ya Ufumu yatsopano kapena akathandizidwa pambuyo pokumana ndi tsoka la chilengedwe, kumatichititsa kuona kuti ntchitoyi ndi yofunika kwambiri.”
8 Masiku ano, gulu la Yehova limayesetsa nthawi zonse kuona mmene lingathandizire pa ntchito ya Yehova. Mu 1904, M’bale C. T. Russell analemba kuti: “Aliyense ayenera kudziwa kuti Ambuye amupatsa udindo woonetsetsa kuti akugwiritsa ntchito bwino nthawi yake, mphamvu zake, ndalama zake ndi zina zotero. Ndipo ayenera kuyesetsa kugwiritsa ntchito zinthu zimenezi mmene angathere polemekeza Ambuye.” N’zoona kuti timadalitsidwa kwambiri tikapereka nsembe kwa Yehova, koma kuti tichite zimenezi tiyenera kulolera kuti tisakhale ndi zinthu zina. (2 Sam. 24:21-24) Kodi pali zinthu zimene tingapereke kwa Yehova?
9. Kodi ndi mfundo iti pa Luka 10:2-4 imene ingatithandize kugwiritsa ntchito bwino nthawi?
9 Nthawi yathu. Pamafunika nthawi yambiri ndiponso khama pomasulira mabuku athu, pomanga Nyumba za Ufumu ndi malo a misonkhano, pokonzekera misonkhano ikuluikulu, pothandiza pakagwa masoka ndiponso pochita zinthu zina zofunika. Koma timakhala ndi maola ochepa pa tsiku. Yesu anapereka malangizo amene akhoza kutithandiza kugwiritsa ntchito bwino nthawi. Potumiza ophunzira ake kukalalikira, iye anawauza kuti ‘asamachedwe akamapereka moni panjira.’ (Luka 10:2-4) N’chifukwa chiyani Yesu anapereka malangizowa? Katswiri wina wa Baibulo anati: “Moni wa anthu a ku Isiraeli ndi mayiko ozungulira sunali wongogwirana chanza n’kuwerama pang’ono ngati mmene ife timachitira. Koma ankakumbatirana ndi kuwerama mobwerezabwereza, ndipo nthawi zina ankagona pansi chafufumimba. Zonsezi zinkafuna nthawi yambiri.” Yesu sanali kulimbikitsa ophunzira ake kuti azikhala achipongwe. Koma anali kuwathandiza kuzindikira kuti anali ndi nthawi yochepa ndipo ankayenera kuigwiritsa ntchito pa zinthu zofunika. (Aef. 5:16) Ifenso tingachite bwino kutsatira mfundoyi kuti tikhale ndi nthawi yambiri yogwira ntchito ya Ufumu.
10, 11. (a) Kodi zopereka zathu pa ntchito ya padziko lonse zimagwiritsidwa ntchito bwanji? (b) Kodi ndi mfundo iti pa 1 Akorinto 16:1, 2 imene ingatithandize?
10 Ndalama zathu. Pamafunika ndalama zambiri kuti ntchito ya Ufumu iziyenda bwino. Chaka chilichonse ndalama zokwana madola mamiliyoni ambiri zimagwiritsidwa ntchito posamalira oyang’anira oyendayenda, apainiya apadera ndiponso amishonale. Kuchokera mu 1999, Nyumba za Ufumu 24,500 zamangidwa m’mayiko osauka. Koma pakufunikabe Nyumba za Ufumu 6,400 m’mayikowa. Mwezi uliwonse magazini okwana 100 miliyoni a Nsanja ya Olonda ndi Galamukani! amasindikizidwa. Ntchito zonsezi zimatheka chifukwa cha zopereka zaufulu.
11 Mtumwi Paulo ananena mfundo ina imene tiyenera kutsatira pa nkhani ya zopereka. (Werengani 1 Akorinto 16:1, 2.) Iye analimbikitsa abale a ku Korinto kuti asamangodikira kuti aone ndalama zimene atsala nazo pa mapeto a mlungu. Koma anawauza kuti kumayambiriro kwa mlungu, aziika pambali ndalama zimene angakwanitse kupereka. Masiku anonso, abale ndi alongo amakonzekera pasadakhale ndalama zimene angakwanitse ndipo amapereka mowolowa manja. (Luka 21:1-4; Mac. 4:32-35) Yehova amayamikira kwambiri mtima wopereka umenewu.
12, 13. (a) Kodi ndi maganizo ati amene angalepheretse ena kuchita zambiri? (b) Kodi Yehova angawathandize bwanji anthu oterewa?
12 Luso ndi mphamvu zathu. Yehova amatithandiza tikamagwiritsa ntchito luso ndiponso mphamvu zathu pa ntchito ya Ufumu. Iye walonjeza kuti azitithandiza tikatopa. (Yes. 40:29-31) Kodi mumaona kuti mulibe luso lokwanira kuti muthandize pa ntchito ya Ufumu? Kodi mumaganiza kuti ntchito zimenezi n’zoyenera abale ndi alongo ena? Ngati ndi choncho, kumbukirani kuti Yehova amatha kukulitsa luso la munthu ngati mmene anachitira ndi Bezaleli ndi Oholiabu.—Eks. 31:1-6; onani chithunzi patsamba 11.
13 Yehova amatilimbikitsa kuti tisamakhale oumira koma tizipereka zonse zimene tingathe. (Miy. 3:27) Pamene Ayuda ankamanganso kachisi ku Yerusalemu, Yehova anawauza kuti aziganizira mozama zimene anali kuchita pa ntchitoyo. (Hag. 1:2-5) Iwo anali atasokonezeka n’kuiwala zinthu zofunika. Tingachite bwino kuona ngati timaika patsogolo zimene Yehova amaona kuti n’zofunika. Tiyenera ‘kuganizira mofatsa’ kuti tione ngati tingawonjezere zimene timachita pa ntchito ya Ufumu m’masiku otsiriza ano.
TIZIPEREKA ZIMENE TINGATHE
14, 15. (a) Kodi zimene abale athu osauka amachita zimatilimbikitsa bwanji? (b) Kodi tiyenera kuyesetsa kukhala ndi mtima wotani?
14 Abale ndi alongo ambiri amakhala m’mayiko osauka ndipo amakumana ndi mavuto ambiri. Gulu lathu limayesetsa kuthandiza abale amenewa. (2 Akor. 8:14) Ngakhale zili choncho, abale a m’mayikowa amakondanso kupereka. Yehova amasangalala kwambiri akaona kuti anthu osauka ali ndi mtima wopereka mokondwera.—2 Akor. 9:7.
15 M’dziko lina losauka ku Africa, abale ena amasankha kachigawo kena ka munda wawo kuti ndalama zimene angapeze pamenepo azipereke pa ntchito ya Ufumu. M’dziko lomweli panafunika kumanga Nyumba ya Ufumu. Abale ndi alongo a kumeneko ankafunitsitsa kuthandiza. Koma ntchitoyi inafunika kuchitika nthawi yobzala. Chifukwa cha mtima wofuna kuthandiza, iwo ankagwira nawobe ntchitoyi kenako n’kupita kumunda madzulo. Apatu abalewa anadzipereka kwambiri. Izi zikutikumbutsa za abale a ku Makedoniya m’nthawi ya atumwi. Iwo anali pa umphawi wadzaoneni koma anapempha kuti athandize nawo pa ntchito imene inkafunika. (2 Akor. 8:1-4) Choncho tiyeni tonse tiziyesetsa kupereka mogwirizana ndi ‘madalitso amene Yehova watipatsa.’—Werengani Deuteronomo 16:17.
16. Kodi tingatani kuti tizipereka nsembe zimene Yehova amakondwera nazo?
16 Komabe tiyenera kukhala osamala. Mofanana ndi Aisiraeli, tiyenera kuonetsetsa kuti nsembe zathu n’zovomerezeka kwa Mulungu. Choncho ndi bwino kusamaliranso maudindo ena amene tili nawo m’banja komanso okhudza kulambira Yehova. Kodi chingachitike n’chiyani ngati tikulephera kusamalira banja lathu pa nkhani yolambira komanso kupeza zofunika chifukwa chakuti tikuthandiza anthu ena? Tikatero ndiye kuti tikupereka zinthu ‘zimene sitingathe.’ (Werengani 2 Akorinto 8:12.) Tiyeneranso kuyesetsa kuti ubwenzi wathu ndi Mulungu ukhalebe wabwino. (1 Akor. 9:26, 27) Tikamatsatira mfundo za m’Baibulo, timakhala osangalala popereka nsembe zathu ndipo Yehova “amakondwera” ndi nsembezo.
TIMAYAMIKIRA KWAMBIRI ZIMENE MUMAPEREKA
17, 18. (a) Kodi mumaona bwanji anthu onse amene akudzipereka kwambiri pa ntchito ya Ufumu? (b) Kodi tonsefe tiyenera kuganizira chiyani?
17 Abale ndi alongo ambiri ‘akudzipereka ngati nsembe yachakumwa’ pogwira ntchito ya Ufumu. (Afil. 2:17) Timayamikira kwambiri anthu amene amasonyeza mtima wopereka umenewu. Timayamikiranso akazi ndi ana a abale amene amatsogolera pa ntchito ya Ufumu chifukwa cha mtima wawo wodzipereka.
18 Pamafunika khama kwambiri kuti ntchito ya Ufumu iziyenda bwino. Tiyeni tonse tiziganizira ndiponso kupemphera kuti tione zina zimene tingachite kuti tithandize pa ntchito ya Ufumu. Musakayikire kuti mudalitsidwa panopa komanso mudzapeza madalitso ambiri “m’nthawi imene ikubwerayo.”—Maliko 10:28-30.
^ ndime 2 Onani nkhani yakuti “Tizipereka Nsembe kwa Yehova ndi Moyo Wathu Wonse” mu Nsanja ya Olonda ya January 15, 2012, tsamba 21 mpaka 25.


text:
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
Aheberi 4:1-16
4 Chotero, popeza lonjezo lolowa mu mpumulo wake lidakalipo,+ samalani kuopera kuti pa nthawi ina, wina wa inu angalephere kukwaniritsa zofunika kuti akalowe mu mpumulowo.+2 Uthenga wabwino unalengezedwa kwa ife,+ monga mmenenso unalengezedwera kwa makolo athu.+ Koma mawu amene iwo anamva sanapindule nawo,+ chifukwa sanakhale ndi chikhulupiriro+ ngati cha amene anamvera mawuwo.+3 Ife amene tasonyeza chikhulupiriro tikulowadi mu mpumulowo. Ponena za mpumulo umenewu iye anati: “Choncho ndinalumbira+ mu mkwiyo wanga kuti, ‘Sadzalowa+ mu mpumulo wanga,’”+ ngakhale kuti ntchito zake zinali zitatha+ kuyambira pamene dziko linakhazikitsidwa.*+4 Pakuti penapake, ponena za tsiku la 7, anati: “Ndipo Mulungu anapuma pa ntchito zake zonse pa tsiku la 7.”+5 Panonso akunena kuti: “Sadzalowa mu mpumulo wanga.”+6 Choncho, popeza kuti ena ayenerabe kulowa mu mpumulo umenewo, ndipo amene anali oyamba kuwalalikira uthenga wabwino+ sanalowemo chifukwa cha kusamvera,+7 iye wapatulanso tsiku lina chifukwa wagwiritsa ntchito mawu akuti “Lero” mu salimo la Davide, pambuyo pa nthawi yaitali kwambiri. Izi zikugwirizana ndi zimene tanena kale zija kuti: “Lero anthu inu mukamvera mawu a Mulungu,+ musaumitse mitima yanu.”+8 Pakuti ngati Yoswa+ anawalowetsa m’malo ampumulo,+ Mulungu sakananenanso pambuyo pake+ za tsiku lina.9 Chotero mpumulo wa sabata udakalipo kwa anthu a Mulungu.+10 Munthu amene walowa mu mpumulo wa Mulungu,+ ndiye kuti wapumanso pa ntchito zake,+ monga mmene Mulungu anapumira pa ntchito zake.11 Chotero, tiyeni tichite chilichonse chotheka kuti tilowe mu mpumulo umenewo, kuopera kuti wina angagwe ndi kutengera chitsanzo cha kusamvera cha makolo athuwo.+12 Pakuti mawu+ a Mulungu ndi amoyo+ ndi amphamvu,+ ndipo ndi akuthwa kuposa lupanga lililonse lakuthwa konsekonse.+ Amalasa munthu mumtima mpaka kulekanitsa moyo+ ndi mzimu,+ komanso mfundo za mafupa ndi mafuta a m’mafupa. Mawu a Mulungu amathanso kuzindikira zimene munthu akuganiza komanso zolinga za mtima wake.+13 Palibe cholengedwa chimene Mulungu sangathe kuchiona.+ Chifukwa kwa iye zinthu zonse zili poonekera ndipo amatha kuziona bwinobwino. Ndipotu ife tikuyenera kudzayankha pa zochita zathu kwa Mulungu amene amaona zonseyo.+14 Chotero, popeza tili ndi mkulu wa ansembe wapamwamba, Yesu Mwana wa Mulungu,+ amene anapita kumwamba,+ tiyeni tipitirize kulengeza chikhulupiriro chathu mwa iye.+15 Pakuti mkulu wa ansembe amene tili naye si mkulu wa ansembe amene sangatimvere chisoni+ pa zofooka zathu. Koma tili ndi mkulu wa ansembe amene anayesedwa m’zonse ngati ifeyo, ndipo anakhalabe wopanda uchimo.+16 Choncho, tiyeni tiyandikire mpando wachifumu wa kukoma mtima kwakukulu ndipo tipemphere kwa Mulungu+ ndi ufulu wa kulankhula,+ kuti atichitire chifundo ndi kutisonyeza kukoma mtima kwakukulu pa nthawi imene tikufunika thandizo.+
Mawu a M'munsi
^ Mawu ake enieni, “kuponya mbewu pansi.” Mbewuzo zikutanthauza ana a Adamu ndi Hava.


text:
Kodi a Mboni za Yehova Alipo Angati Padziko Lonse?
Kodi ndi anthu ati amene mumawawerenga kuti ndi a Mboni za Yehova?
Anthu okhawo amene amalalikira uthenga wabwino wa Ufumu wa Mulungu mwezi uliwonse ndi amene timawawerenga kuti ndi a Mboni. (Mateyu 24:14) Amenewa akuphatikizapo anthu omwe anabatizidwa kuti akhale a Mboni ndiponso amene sanabatizidwe koma anavomerezedwa kuti azilalikira nawo.
Kodi munthu ayenera kupereka ndalama kuti akhale wa Mboni za Yehova?
Ayi. Munthu sayenera kupereka ndalama kuti awerengedwe kukhala wa Mboni kapena kuti apatsidwe udindo uliwonse m’gulu lathu. (Machitidwe 8:18-20) Nthawi zambiri munthu amene wapereka ndalama sadziwika. Wa Mboni aliyense amachita zonse zimene angathe pothandiza ntchito yolalikira. Amachita zimenezi pogwiritsa ntchito nthawi yake, mphamvu zake ndiponso popereka zinthu mwa kufuna kwake.
Kodi mumadziwa bwanji chiwerengero cha anthu amene amalalikira?
Mwezi uliwonse wa Mboni za Yehova aliyense amapereka lipoti kumpingo losonyeza zimene wachita polalikira. Munthu amapereka lipotili mwa kufuna kwake.
Malipoti onse a mpingo amaphatikizidwa palipoti limodzi ndipo amalitumiza ku ofesi ya nthambi ya m’dzikolo. Ndiyeno ofesi ya nthambi imaphatikiza pamodzi malipoti a mipingo yonse ya m’dzikolo ndipo amatumiza lipotili kulikulu lathu lapadziko lonse.
Chaka chautumiki * chikamatha, kulikulu lathu amagwiritsa ntchito malipotiwo kuti adziwe chiwerengero cha Mboni za Yehova m’dziko lililonse chaka chimenecho. Ndiyeno amaphatikiza ziwerengero zonsezi kuti adziwe chiwerengero cha Mboni za Yehova padziko lonse. Kenako amalemba mu Buku Lapachaka la Mboni za Yehova malipoti a dziko lililonse komanso zimene a Mboni anakumana nazo polalikira. Mofanana ndi Akhristu akale omwe anasangalala ndi malipoti a ntchito yawo, ifenso timalimbikitsidwa kwambiri tikawerenga malipotiwa.
Kodi mumawerenganso anthu amene amasonkhana nanu koma salalikira?
Anthuwo sawerengedwa kuti ndi a Mboni za Yehova koma timawalandira akamabwera kudzasonkhana nafe. Ambiri a iwo amapezeka pamwambo wa Chikumbutso cha imfa ya Khristu. Choncho tingadziwe chiwerengero chawo tikachotsa chiwerengero cha a Mboni pa chiwerengero cha opezeka pa Chikumbutso. Mu 2017, anthu okwana 20,175,477 anapezeka pa mwambowu.
Palinso anthu ambiri amene safika pamisonkhano yathu koma timaphunzira nawo Baibulo kwaulere. M’chaka cha 2017, tinachititsa maphunziro a Baibulo pafupifupi 10,071,524 mwezi uliwonse. Pa maphunziro ena, tinkaphunzitsa anthu angapo nthawi imodzi.
N’chifukwa chiyani boma limapeza chiwerengero chokwera cha a Mboni za Yehova kuposa chimene mumapeza?
A boma amapeza chiwerengero cha anthu omwe ali m’zipembedzo zosiyanasiyana, pofunsa anthuwo kuti atchule chipembedzo chawo. Mwachitsanzo, boma la ku United States linanena kuti pochita kalembera “limafufuza kuti lidziwe ngati anthu amaona kuti ali m’chipembedzo chinachake.” Bomali linanenanso kuti izi zimachititsa kuti lisapeze chiwerengero cholondola koma chiwerengero cha anthu omwe “amangoona kuti ali m’chipembedzocho.” Mosiyana ndi zimenezi, ife timawerenga kuti munthu ndi wa Mboni za Yehova akamalalikira komanso kupereka lipoti lake, osati munthu amene amangonena kuti ndi wa Mboni.
^ ndime 2 Chaka chautumiki chimayambira pa September 1 ndipo chimatha pa August 31 m’chaka chotsatira. Mwachitsanzo, chaka chautumiki cha 2015 chinayamba pa September 1, 2014 ndipo chinatha pa August 31, 2015.
^ ndime 16 Chaka chautumiki chimayambira pa September 1 ndipo chimatha pa August 31 m’chaka chotsatira. Mwachitsanzo, chaka chautumiki cha 2015 chinayamba pa September 1, 2014 ndipo chinatha pa August 31, 2015.


text:
Bziratizo bza Upalizi
GALAMUKANI!
Kugawira: Ndina revista ipsa iyi ya Galamukani!
Mbvunzo: Onani mbvunzo uyu omwe uli pa tsamba 2. Kodi imwepo nzeru yanu njiponi?
Vesi: Lu 7:35
Nkhani imweyi inkufotokoza momwe Bibliya liri lakuthandiza.
GALAMUKANI!
Mbvunzo: Kodi imwepo munkuwona kuti ni bwino kukhala na moyo mwakubverana na mafala aya?
Vesi: Mat 6:34
Kugawira: [Fungulani nkhani ya msolo wakuti “Zimene Baibulo Limanena—Nkhawa.”] Nkhaniyi inkulatiza momwe Bibliya lingatithandizire pa kulimbana na thupo.
Bibliya Limbapfunzisa Ciyani
Mbvunzo: Wanthu azinji womwe ambakhulupira Mulungu ambafuna kubzibva kukhala wakufendererana naye. Kodi imwepo mukhadziwa kuti Bibliya limbatiuza kuti tifenderere Mulungu?
Vesi: Tiy 4:8a
Kugawira: Bukhuli lidakonzedwa kuti litithandize kupfunza bzinthu bzizinji bza Mulungu mwakuphatisa basa Bibliya. [Fotokozani nfundo zikulu-zikulu za msolo 1 wa m’bukhu la Bibliya Limbapfunzisa Ciyani.]
KONZANI CIRATIZO CANU CA UPALIZI
Phatisani basa bziratizobzi kuti mukonze bziratizo bzanu bza mu utumiki.


text:
About mwezi wapitawo Ndinalemba blog Kumawauza chifukwa ine ndinakwatira wamng'ono. Ndinachita amalimbikitsidwa ndi mayankho ochokera amene kuliwerenga pemphero langa wakhala kuti Yehova atithandize kulingalira Baibulo zambiri za ukwati. Ngati inu simunachimvetse kuwerenga kuti malo original fufuzani pano: N'chifukwa Chiyani Ndiyenera pabanja Choncho Young?
Chabwino zitatha anthu ambiri anafika kwa ine ndipo anandiuza kuti kothandiza anali kwa iwo, Ndinkaganiza kuti basi kothandiza mkazi wanga, Jessica, yankhani funso lomwelo mmene iye. Choncho apa. Kodi anapanga mkazi wanga kusankha kukwatiwa wamng'ono? Iye anati ...
1. Ndinapeza munthu waumulungu
Pamene ndinakumana koyamba Ulendo, Sindinali zoti tikwatirane abwera posachedwapa. Koma kwa nthawi yoyamba ife anatuluka, Ndinadziwa kuti anali wosiyana naye. Iye anali mokhudza za Uthenga m'njira I anali asanaonepo pamaso pa munthu msinkhu wanga. Inenso asanakumanepo ndi munthu maganizo amenewa anzeru Chibwenzi. Ndiyamika wophunzira ake pamaso koleji iye ankadziwa chimene iye ankaganiza ubwenzi Mulungu Chioneke ndipo iye sanalole kugonja kuti.
Kunena zoona, I analimbana ndi poyamba. Zinaoneka lalikulu kwambiri ndi kwambiri. Koma pa nthawi Ambuye anayamba Mundionetsa nzeru ubwenzi ladzala ndi anthu ammudzi, chiyero kugonana ndi maganizo, ndi chibwenzi cholinga cha banja. Ngati simuli okonzeka kuti akwatiwe, ndiye mwina mfundo zake zabwino kuchita chilichonse ena mitima. Mu Nyimbo ya Solomo tikuchenjezedwa kuti adzuke chikondi pamaso pa nthawi yake. monga akazi, ndife anthu achisoni kwambiri ndipo pamene ndinakumana ndi munthu amene mokhudza za maphunziro ubwenzi wathu m'njira kodi kuteteza mtima wanga, Ndinadziwa anapeza woyang'anira ndi :)
2. We were encouraged by the people in our lives
Tili pachibwenzi tinafunsa anthu ena kuti mum'dziŵe nawo ubwenzi wathu. Iwo tikhale mlandu malire ndi kutithandiza kusankha zinthu mwanzeru pa nkhani ya ubwenzi wathu. Ife Panalinso uphungu asanakwatirane ife tisanati ngakhale chinkhoswe. Zinthu ziwiri analola kuti ife kupempha nzeru kwa akulu, abale ndi alongo nzeru za kapena anali maganizo abwino kukwatiwa. Mulungu watipatsa abusa ndi akuphunzitsa ku mpingo wapafupi chifukwa. Zimatithandiza kuganizira zochita zathu mwanzeru ndi kupereka Mulungu kunja kaonedwe. Relationships that are conducted in isolation are putting couples at serious risk of sin and unwise decision making. I would really encourage dating couples to have other believers from your community intimately involved in their relationship.
3. The Lord showed me the beauty of marriage
Monga oyamba kumene ku koleji ndinapeza ndimakonda kuitana Superwoman Syndrome. Ndinali pandekha ntchito lotengeka, wotsutsana kwambiri ndi maganizo a osasowa munthu. Ine sindikuganiza pali chirichonse cholakwika ndi kukhala paokha kapena ntchito lotengeka, koma mtima wanga anali kuposa. Ine nanyoza mamangidwe a Mulungu kwa amuna ndi akazi. Ine sindinayambe anati mokweza, koma ngati ine moona mtima, Ine akhumudwa ndi zimene ine ndinaganiza Baibulo adanenapo za akazi. Ife ndife ofooka, ife sangaphunzitse, sitiyenera kungachititse, ife si mutu wa pakhomopo, ndipo ndimaikonda kwambiri, tikufuna kuti mzimu wofatsa ndi wachete. Ndimaganiza kuti chirichonse koma mzimu wofatsa ndi wachete ine sankafuna kusintha umunthu wanga. Onse maganizo amenewa zinandipangitsa kuganiza kuti ukwati chinachake chimene chikanati kundigwiririra ine mmbuyo. Iwo adzasunga ine kuchita maloto onse ntchito ndinali ndi tsiku I adzapsa ndi 10 and half babies on a farm somewhere.
Mwamwayi, zaka Ambuye Wandiphunzitsa ndipo anandionetsa chomwe kwenikweni zikuwoneka ngati kukhala mkazi woopa. Kukhala mkazi woopa Mulungu si kumatanthauza zimene mumachita kapena samachita. Ine ndikudziwa zochuluka za akazi oopa Mulungu amene titumikire Ambuye mu ntchito m'makampani ndi akazi ambirimbiri amene amatumikira ana awo ndi amuna mokhulupirika kunyumba. Biblical womanhood is about understanding God’s unique role for us as women and delighting in the beauty of Gods design.
Monga mkazi wokwatiwa ndaphunzira kwambiri za tanthauzo akazi ndi Mulungu ndipo ine sakuona kuti amangiriridwe pansi ndi mwamuna wanga kapena mkazi wanga. lomwe Mulungu ukwati kuti tipindule ndi ulemerero Wake. Kudziŵa ndi kukhulupirira kuti anandipatsa chidaliro kukwatiwa ali ndi zaka 22. Awiri ndi theka pambuyo pake, Ndilibe bondo, ndipo Ine ndikhoza kupemphera kuti Ambuye apitirize kudalitsa ukwati wathu.


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
7 Mbiri yabwino imaposa mafuta onunkhira,+ ndipo tsiku lomwalira limaposa tsiku lobadwa.+
2 Ndi bwino kupita kunyumba yamaliro kusiyana ndi kupita kunyumba yamadyerero,+ chifukwa amenewo ndiwo mapeto a anthu onse. Chotero munthu amene ali moyo aziganizira zimenezi mumtima mwake.
3 Kuli bwino kumva chisoni kusiyana ndi kuseka,+ pakuti nkhope yachisoni imachititsa kuti mtima wa munthu ukhale wabwino.+
4 Mtima wa anthu anzeru umakhala m’nyumba yamaliro,+ koma mtima wa anthu opusa umakhala m’nyumba yachisangalalo.+
5 Kuli bwino kumvetsera munthu wanzeru akamakudzudzula,+ kusiyana ndi kumvetsera nyimbo ya anthu opusa.+
6 Pakuti kuseka kwa anthu opusa+ kumamveka ngati kuthetheka kwa minga zomwe zikuyaka pansi pa mphika. Izinso n’zachabechabe.
7 Kuponderezedwa kumapangitsa munthu wanzeru kuchita zinthu zopanda nzeru,+ ndipo mphatso+ ikhoza kuwononga mtima wa munthu.+
8 Mapeto a chinthu amakhala bwino kuposa chiyambi chake,+ ndipo munthu woleza mtima ndi wabwino kuposa munthu wodzikuza.+
9 Usamafulumire kukwiya mumtima mwako,+ pakuti anthu opusa ndi amene sachedwa kupsa mtima.+
10 Usanene kuti: “N’chifukwa chiyani kale zinthu zinali bwino kuposa masiku ano?”+ Pakuti si nzeru+ kufunsa funso lotere.
11 Munthu wanzeru akalandira cholowa zimakhala bwino, ndipo nzeru zimapindulitsa anthu amene ali padziko lapansi.+
12 Pakuti nzeru zimateteza+ monga mmene ndalama zimatetezera,+ koma ubwino wa kudziwa zinthu ndi wakuti nzeru zimasunga moyo wa eni nzeruzo.+
13 Taona ntchito+ ya Mulungu woona, pakuti ndani angathe kuwongola zinthu zimene iye anazikhotetsa?+
14 Pa tsiku labwino ukhale munthu wabwino,+ ndipo pa tsiku latsoka uzindikire kuti Mulungu woona anapanga masiku onsewa mofanana,+ ndi cholinga chakuti anthu asadziwe chilichonse chimene chidzachitike pambuyo pawo.+
15 Ndaona zinthu zonse m’masiku anga opanda pake.+ Pali munthu wolungama amene amawonongeka akuchita zolungama,+ ndipo pali munthu woipa amene amakhala ndi moyo wautali akuchitabe zoipa.+
16 Usakhale wolungama mopitirira muyezo+ kapena kudzionetsera kuti ndiwe wanzeru kwambiri,+ kuopera kuti ungadzibweretsere chiwonongeko.+
17 Usakhale woipa mopitirira muyezo,+ komanso usakhale wopusa.+ Uferenji mwamsanga?+
18 Ndi bwino kuti usunge malangizo oyambawo, ndipo usasiye malangizo achiwiriwo.+ Pakuti munthu amene amaopa Mulungu adzamvera malangizo onsewa.+
19 Nzeru zimapangitsa munthu kukhala wamphamvu kuposa atsogoleri 10 amphamvu amene ali mumzinda.+
20 Palibe munthu wolungama padziko lapansi amene amachita zabwino zokhazokha osachimwa.+
21 Komanso usamaganizire kwambiri mawu onse amene anthu amalankhula,+ kuti ungamve wantchito wako akukunenera zoipa.+
22 Pakuti mtima wako ukudziwa bwino kuti ngakhale iweyo wanenerapo anthu ena zoipa kambirimbiri.+
23 Zonsezi ndinazifufuza mwanzeru ndipo ndinati: “Ndidzakhala wanzeru.” Koma nzeruzo zinatalikirana nane.+
24 Zimene zinachitika kale n’zapatali ndiponso n’zozama kwambiri. Ndani angazimvetse?+
25 Ineyo ndinaganiziranso mumtima mwanga+ kuti ndidziwe, ndifufuze, ndiponso ndifunefune nzeru.+ Ndinafunanso kudziwa zimene zimayambitsa zinthu,+ ndiponso kudziwa kuipa kwa kupusa ndi uchitsiru wa misala.+
26 Ndipo izi n’zimene ndinapeza: Mkazi amene ali ngati ukonde wosakira nyama, amene mtima wake uli ngati khoka, amene manja ake ali ngati unyolo,+ ndi wowawa kuposa imfa.+ Munthu amakhala wabwino pamaso pa Mulungu woona akapulumuka kwa mkaziyo, koma amachimwa akagwidwa naye.+
27 Wosonkhanitsa+ anati: “Taona zimene ndapeza. Ndafufuza chinthu chimodzichimodzi kuti ndidziwe tanthauzo la zonsezi,+
28 limene ndakhala ndikulifunafuna koma osalipeza. Pa anthu 1,000, ndapezapo mwamuna mmodzi yekha wowongoka mtima,+ koma pa anthu onsewa sindinapezepo mkazi wowongoka mtima.+
29 Zimene ndapeza n’zakuti, Mulungu woona anapanga anthu owongoka mtima,+ koma anthuwo asankha njira zina zambirimbiri.”+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Mlaliki 7
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
1 Ine monga mkulu,+ ndikulembera mayi wosankhidwa+ ndi Mulungu ndiponso ana ake amene ndimawakondadi.+ Ndipo si ine ndekha amene ndimawakonda. Onse amene adziwa choonadi amawakondanso.+
2 Timakukondani chifukwa cha choonadi chimene chili mumtima mwathu,+ ndipo chidzakhalabe ndi ife mpaka muyaya.+
3 Tidzalandira kukoma mtima kwakukulu,+ chifundo ndi mtendere zochokera kwa Mulungu Atate+ wathu ndi kwa Yesu Khristu Mwana wa Atate, limodzi ndi choonadi ndiponso chikondi.+
4 Ndikusangalala kwambiri kuti ndapeza ena mwa ana+ anu akuyenda m’choonadi,+ mogwirizana ndi lamulo limene tinalandira kwa Atate.+
5 Chotero ndikukupemphani mayi, kuti tonse tizikondana.+ Sindikukulemberani zimenezi ngati munthu amene ndikukupatsani lamulo latsopano,+ koma lomwe lija limene takhala nalo kuyambira pachiyambi.+
6 Ndipo chikondi chimenechi chimatanthauza kuti+ tiziyendabe motsatira malamulo ake.+ Monga mmene munamvera kuyambira pachiyambi, lamulo lake ndi lakuti mupitirize kuyenda m’chikondi,+
7 popeza anthu onyenga ambiri alowa m’dziko,+ amene amatsutsa zakuti kalero Yesu Khristu anabwera monga munthu.+ Amene amachita zimenezi ndi wonyenga+ uja ndiponso wokana Khristu.+
8 Samalani kuti musalephere kulandira mphoto ya zinthu zimene tazigwirira kale ntchito, kuti mudzalandire mphoto yokwanira.+
9 Aliyense amene amachita zosemphana ndi zimene Khristu amaphunzitsa,+ ndiye kuti akukana Mulungu.+ Koma amene amachita zinthu mogwirizana ndi zimene iye amaphunzitsa, amavomerezedwa ndi Atate ndiponso Mwana.+
10 Wina akabwera kwa inu ndi chiphunzitso chosiyana ndi ichi, musamulandire m’nyumba zanu+ kapena kumupatsa moni.+
11 Aliyense amene wamupatsa moni akugawana naye ntchito zake zoipazo.+
12 Ngakhale kuti ndili ndi zambiri zoti ndikulembereni, sindikufuna kuzilemba papepala ndi inki,+ koma ndikuyembekezera kubwera kwa inu kuti ndidzalankhule nanu pamasom’pamaso,+ kuti mudzakhale ndi chimwemwe+ chokwanira.+
13 Ana a m’bale wanu wosankhidwa ndi Mulungu, akupereka moni.+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
2 Yohane 1
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
2 “Kwa mngelo+ wa mpingo wa ku Efeso,+ lemba kuti: Izi ndi zimene akunena wonyamula nyenyezi 7+ m’dzanja lake lamanja, woyenda pakati pa zoikapo nyale 7 zagolide.+
2 ‘Ndikudziwa ntchito zako,+ khama lako, ndi kupirira kwako, ndiponso kuti sungalekelere anthu oipa. Iwe unayesanso+ anthu amene amadzitcha atumwi+ pamene sanali atumwi, ndipo unapeza kuti ndi onama.
3 Umaonetsanso kupirira,+ ndipo walimbana ndi mavuto osiyanasiyana chifukwa cha dzina langa,+ koma sunafooke.+
4 Komabe, ndakupeza ndi mlandu wakuti wasiya chikondi chimene unali nacho poyamba.+
5 “‘Choncho, kumbukira malo amene unali usanagwe, lapa+ ndi kuchita ntchito za poyamba. Ngati sutero, ndikubwera kwa iwe,+ ndipo ndidzachotsa choikapo nyale chako+ pamalo ake ngati sulapa.
6 Komabe, pali chinthu chimodzi chimene ukuchita bwino: Umadana+ ndi ntchito za mpatuko wa Nikolao,+ zimenenso ine ndimadana nazo.
7 Ali ndi makutu amve zimene mzimu+ ukunena ku mipingo kuti: Wopambana pa nkhondo,+ ndidzamulola kudya za mumtengo wa moyo,+ umene uli m’paradaiso wa Mulungu.’
8 “Kwa mngelo+ wa mpingo wa ku Simuna lemba kuti: Izi ndi zimene akunena ‘Woyamba ndi Wotsiriza,’+ amene anafa n’kukhalanso ndi moyo.+
9 ‘Ndikudziwa masautso ako ndi umphawi wako, koma ndiwe wolemera.+ Ndikudziwanso za kutonza kwa odzitcha Ayudawo,+ pamene si Ayuda, koma ndiwo sunagoge wa Satana.+
10 Usachite mantha ndi mavuto amene ukumane nawo.+ Taona! Mdyerekezi+ adzapitiriza kuponya m’ndende ena a inu, kuti muyesedwe mpaka pamapeto,+ ndipo mudzakhala m’masautso+ masiku 10. Sonyeza kukhulupirika kwako mpaka imfa,+ ndipo ndidzakupatsa mphoto ya moyo.+
11 Ali ndi makutu amve+ zimene mzimu+ ukunena ku mipingo kuti: Wopambana pa nkhondo,+ sadzakhudzidwa ndi imfa yachiwiri.’+
12 “Kwa mngelo wa mpingo wa ku Pegamo lemba kuti: Izi ndi zimene akunena amene ali ndi lupanga lalitali, lakuthwa konsekonse.+
13 ‘Ndikudziwa kumene ukukhala. Ukukhala kumene kuli mpando wachifumu wa Satana. Koma ukugwirabe mwamphamvu dzina langa,+ ndipo sunakane kuti umakhulupirira ine.+ Sunakane ngakhale m’masiku a Antipa mboni yanga,+ wokhulupirika wanga uja, amene anaphedwa+ pambali panu, kumene Satana akukhala.
14 “‘Koma ngakhale zili choncho, ndakupeza ndi milandu ingapo. Iwe kumeneko uli ndi anthu olimbikira chiphunzitso cha Balamu,+ amene anaphunzitsa Balaki+ kuikira ana a Isiraeli chopunthwitsa kuti adye zoperekedwa nsembe kwa mafano ndi kuchita dama.+
15 Ndiponso uli ndi olimbikira chiphunzitso cha mpatuko wa Nikolao.+
16 Choncho ulape.+ Ngati sulapa, ndikubwera kwa iwe msanga, ndipo ndidzamenyana+ nawo ndi lupanga lalitali la m’kamwa mwanga.+
17 “‘Ali ndi makutu amve zimene mzimu ukunena ku mipingo kuti:+ Wopambana pa nkhondo+ ndidzamupatsa ena mwa mana+ obisika. Ndidzamupatsanso mwala woyera wolembedwa dzina latsopano+ limene wina aliyense sakulidziwa kupatulapo wolandira yekhayo.’+
18 “Kwa mngelo wa mpingo wa ku Tiyatira+ lemba kuti: Izi ndi zimene Mwana+ wa Mulungu akunena, iye amene maso ake ali ngati lawi la moto,+ ndipo mapazi ake ali ngati mkuwa woyengedwa bwino.+
19 ‘Ndikudziwa ntchito zako, chikondi chako,+ chikhulupiriro chako, utumiki wako, ndi kupirira kwako. Ndikudziwanso kuti ntchito zako+ zapanopa n’zambiri kuposa zoyamba zija.+
20 “‘Komabe, ndakupeza ndi mlandu uwu. Walekerera mayi uja Yezebeli,+ amene amadzitcha mneneri. Iye amaphunzitsa+ ndi kusocheretsa akapolo anga+ kuti azichita dama+ ndi kudya zinthu zoperekedwa nsembe kwa mafano.+
21 Ndamupatsa nthawi kuti alape,+ koma sakufuna kulapa dama lake.+
22 Taona! Ndatsala pang’ono kumudwalitsa kwambiri, ndipo ochita naye chigololo ndiwaponya m’masautso aakulu, kupatulapo ngati atalapa ntchito zawo zofanana ndi za mayiyo.
23 Ana ake ndidzawapha ndi mliri wakupha, moti mipingo yonse idzadziwa kuti ineyo ndiye amene ndimafufuza impso ndi mitima, ndipo ndidzabwezera mmodzi ndi mmodzi wa inu malinga ndi ntchito zake.+
24 “‘Komabe, kwa ena nonse amene muli ku Tiyatira, nonsenu amene mulibe chiphunzitso chimenechi, amene simudziwa chilichonse chokhudza zinthu zimene amazitcha “zinthu zozama za Satana,”+ ndikuti: Sindikusenzetsani katundu wina wolemera.+
25 Gwirani mwamphamvu zomwe zija, zimene muli nazo,+ mpaka nditabwera.
26 Ndipo amene wapambana pa nkhondo ndi kutsatira zochita zanga kufikira mapeto,+ ndidzamupatsa ulamuliro pa mitundu ya anthu.+
27 Iyeyo adzakusa anthu ndi ndodo yachitsulo,+ ngati imenenso ine ndailandira kwa Atate wanga. Anthuwo adzaphwanyidwaphwanyidwa ngati mbiya zadothi.+
28 Ndidzamupatsanso nthanda.+
29 Amene ali ndi makutu amve zimene mzimu+ ukunena ku mipingo.’+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Chivumbulutso 2
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
DOMINICAN REPUBLIC
Munthu Woyamba wa Chinenero Chamanja Kuphunzira Baibulo
José Pérez
KUBADWA 1960
KUBATIZIDWA 1982
MBIRI YAKE Ali mnyamata ankakonda kwambiri Mulungu chifukwa chakuti abale ankamusonyeza chikondi ngakhale kuti iwo sankadziwa Chinenero Chamanja.
Ndinagontha ndili mwana ndipo ndinkapita kusukulu yophunzitsa Chinenero Chamanja. Ndili ndi zaka 11, ndinakumana ndi wa Mboni za Yehova ndipo anandiitanira ku misonkhano. Nditapita, sindinamveko chilichonse koma ndinangoona kuti anthu ake andilandira bwino kwambiri ndipo ndinaganiza zoti ndizisonkhanabe. Anthu ambiri mumpingomo ankandiitana kuti tikadye komanso tikacheze.
Mu 1982, ndinakhala wofalitsa ndipo chakumapeto kwa chakachi ndinabatizidwa. Mu 1984 ndinakwatira Eva, ndipo nayenso amangomva Chinenero Chamanja basi. Kunena zoona sitinkamvetsa mfundo zambiri za m’Baibulo koma chikondi chimene abale ankatisonyeza chinatitsimikizira kuti tapeza gulu la Yehova.—Yoh. 13:35.
Mu 1992, panakonzedwa zoti abale ndi alongo aphunzitsidwe Chinenero Chamanja cha ku America. Abale ndi alongo amene anaphunzitsidwawo anayamba kufufuza anthu ndiponso kuwaphunzitsa uthenga wabwino. Ndiyeno mu 1994, banja lina la ku Puerto Rico linaitanidwa kunthambi kuti liphunzitse abale ndi alongo 25 Chinenero Chamanja. Apa tsopano zinthu zinayamba kuyenda bwino m’gawo la chinenerochi.
Chakumapeto kwa chakachi kagulu ka chinenerochi kanakhazikitsidwa ndipo ine ndi Eva tinkasonkhana kumeneko. Titayamba kusonkhana kumeneku m’pamene tinamvetsa nkhani zina monga zoti Satana anatsutsa ulamuliro wa Yehova komanso zoti Yehova adzagwiritsa ntchito Ufumu wa Mesiya pokwaniritsa cholinga chake.
Pa December 1, 1995, mipingo ya Chinenero Chamanja cha ku America inakhazikitsidwa ku Santo Domingo ndi ku Santiago. Pofika mu August 2014, m’dzikoli munali mipingo 26 ya chinenero chamanja ndiponso timagulu 18.
Ine ndi Eva tinkangolankhula ndi ana athu Chinenero Chamanja. Mwana wathu woyamba dzina lake Éber amathandiza kumasulira Chinenero Chamanja kunthambi ya ku United States. Ine ndine mtumiki wothandiza ndipo mkazi wanga ndi mpainiya wokhazikika.


text:
Citatu, January 17
Anali kulankhula cinenelo ca anthu ena.—Neh. 13:24.
Ngati sitimvetsetsa Mau a Mulungu m’cinenelo cacilendo, umoyo wathu wa kuuzimu ungakhale paciswe. Mu 500 B.C.E., Nehemiya anada nkhawa atadziŵa kuti ana ena pakati pa Ayuda amene anabwelela ku Babulo, anali kukangiwa kukamba Ciheberi. Ana amenewo anayamba kufooka mwauzimu cifukwa cosamvetsetsa bwino tanthauzo la Mau a Mulungu. (Neh. 8:2, 8) Makolo ena amene atumikila mumpingo wa cinenelo cina, azindikila kuti ana awo sakonda kwambili coonadi. Cifukwa ciani? Zimene tingaŵelenge m’cinenelo cacilendo, sizingatifike pamtima ngati mmene zingakhalile tikaŵelenga m’cinenelo cathu. Kuwonjezela apo, kulephela kukamba na ena m’cinenelo cacilendo kungativutitse maganizo ndi kutifoketsa mwauzimu. Conco, potumikila Yehova mumpingo wa cinenelo cina, tingacite bwino kuteteza umoyo wathu wauzimu.—Mat. 4:4. w16.10 2:4-6
Cinayi, January 18
Cikhulupililo ndico . . . umboni wooneka wa zinthu zenizeni, ngakhale kuti n’zosaoneka.—Aheb. 11:1.
Cikhulupililo ca Mkhiristu ni khalidwe la mtengo wapatali kwambili. Si anthu onse ali nalo. (2 Ates. 3:2) Komabe, Yehova wapatsa mlambili wake aliyense “cikhulupililo.” (Aroma 12:3; Agal. 5:22) Conco, onse amene ali na cikhulupililo afunika kuyamikila ngako. Yesu Khiristu anakamba kuti Atate wake wakumwamba amakoka anthu kupitila mwa Mwana Wake. (Yoh. 6:44, 65) Conco, kukhala na cikhulupililo mwa Yesu kumacititsa munthu kukhululukiwa macimo. Ndipo izi zimacititsa munthu kukhala na mwayi wokhala paubwenzi na Yehova kwamuyaya. (Aroma 6:23) Kodi pali cimene tinacita kuti tilandile dalitso limenelo? Ife tonse ndife ocimwa, conco tinali oyenelela kufa. (Sal. 103:10) Koma Yehova anaona zabwino mwa ife. Ndipo cifukwa ca cisomo cake, anatsegula mitima yathu kuti tilandile uthenga wabwino. Conco, tinayamba kuonetsa cikhulupililo mwa Yesu. Tinakhalanso na mwayi wodzalandila moyo wosatha.—1 Yoh. 4:9, 10. w16.10 4:1, 2
Cisanu, January 19
[Paulo analimbikitsa] ophunzila ndi mau ambili.—Mac. 20:2.
Paulo anaŵayamikila kwambili Akhiristu anzake m’makalata amene anawalembela. Ena a iwo anagwila nawo nchito yolalikila kwa zaka zambili, ndipo mosapeneka, iye anali kudziŵa zofooka zawo. Koma anakamba zinthu zabwino zimene iwo anacita. Mwacitsanzo, Paulo anacha Timoteyo kuti “mwana wanga wokondedwa ndi wokhulupilika mwa Ambuye,” amene anali kudzasamalila zosoŵa za Akhiristu na mtima wonse. (1 Akor. 4:17; Afil. 2:19, 20) Polembela mpingo wa ku Korinto, mtumwiyu anayamikila Tito kuti: “Ndi mnzanga komanso ndikugwila naye nchito limodzi pothandiza inuyo.” (2 Akor. 8:23) Timoteyo ndi Tito ayenela kuti analimbikitsika kwambili atamvela mmene Paulo anali kuwaonela. Paulo na Baranaba anaika miyoyo yawo paciswe mwa kubwelelanso kumene anamenyedwa. Mwacitsanzo, iwo anabwelela ku Lusitara kuti akalimbikitse ophunzila atsopano m’cikhulupililo, olo kuti anali atakumanapo ndi anthu aciwawa kumeneko. (Mac. 14:19-22) Nakonso ku Efeso, pambuyo pokumana ndi gulu la anthu okwiya, Paulo analimbikitsabe ophunzila.—Mac. 20:1. w16.11 1:10, 11


text:
Lockheed C-5 Way Alphasim FSX & P3D
Kukula 39 MB
Downloads 21 912
Analenga 20-05-2015 02: 00: 00
Anasintha 30-05-2015 16: 51: 19
License Freeware
Auto-kukhazikitsa: okhazikitsa Baibulo 8
Wolemba: Alphasim, Erwin Welker, Michael Pook
Download Kwa FSX-SP2 & FSX-Steam & P3D v1. * v2 v3 v4 kuti ayesedwe & nbspPort-Over FS2004 (palibe DXT12) ayi P3Dv4 + 3D Chikwama Chokwanira Chokha
The Lockheed C-5 Way ndi lalikulu la asilikali onyamula katundu ndege la USAF zinalengedwa ndi ndege US wopanga Lockheed.
Izi ndi FSX / P3D pomwe kuti Alphasim Lockheed C-5 Way. phukusi zimaonetsa kusinthidwa ndi kuzikonzanso VC amene tsopano ali gauges kwambiri anawonjezera kuposa kusakhulupirika VC anali. The gululi lakhala kudzudzulidwa mawindo mphukira pa Autopilot ndi gauges zinanso. Komanso, repaints anai aakulu ndi alembi osiyanasiyana m'gulu phukusi.
Komanso, ndege ali utsi kwenikweni tsopano watsopano (kukhudza ine kuti athe). Choyambirira chitsanzo Alphasim, repaints ndi alembi osadziwika, maganizo kamera ndi Erwin Welker ndi gulu masinthidwe atsopano ndi utsi kwenikweni ndi Michael Pook.
Izi ndi FSX / P3D pomwe kuti Alphasim Lockheed C-5 Way. phukusi zimaonetsa kusinthidwa ndi kuzikonzanso VC amene tsopano ali gauges kwambiri anawonjezera kuposa kusakhulupirika VC anali. The gululi lakhala kudzudzulidwa mawindo mphukira pa Autopilot ndi gauges zinanso. Komanso, repaints anai aakulu ndi alembi osiyanasiyana m'gulu phukusi.
Komanso, ndege ali utsi kwenikweni tsopano watsopano (kukhudza ine kuti athe). Choyambirira chitsanzo Alphasim, repaints ndi alembi osadziwika, maganizo kamera ndi Erwin Welker ndi gulu masinthidwe atsopano ndi utsi kwenikweni ndi Michael Pook.
Lockheed C-5 Way Alphasim FSX & P3D Download


text:
My payekha Album wachinayi, "The Life Good” wakhala mwalamulo timasulidwe! Kugula Album kwa iTunes Pano. Mukhozanso kunyamula Album mu masitolo pa Lifeway, banja Christian, Mardel, ndi chandamale & Wal-Mart (m'masitolo sankhani).
komanso, inu mukhoza kuona kanema watsopano "Ine ndine Good” zinapanga Lecrae Pano. Ife partnered ndi Voice ya ofera pa ichi kulera kuzindikira za kuzunzidwa ndi kulimbikitsa okhulupirira kuchirimika.
Nane kupemphera kuti Ambuye ntchito polojekitiyi kutsutsa ndi kulimbikitsa ambiri!


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
29 Munthu wodzudzulidwa kawirikawiri+ koma amene amaumitsa khosi lake,+ adzathyoledwa mwadzidzidzi ndipo akadzatero sadzachira.+
2 Olungama akachuluka, anthu amasangalala,+ koma aliyense woipa akayamba kulamulira, anthu amabuula.+
3 Munthu wokonda nzeru amasangalatsa bambo ake,+ koma woyenda ndi mahule amawononga zinthu zamtengo wapatali.+
4 Pochita zinthu zachilungamo, mfumu imachititsa dziko kulimba,+ koma munthu wokonda ziphuphu amaligwetsa.+
5 Mwamuna wamphamvu amene amanena zabwino za mnzake mokokomeza,+ akuyalira ukonde mapazi ake.+
6 Tchimo la munthu woipa limamutchera msampha,+ koma munthu wolungama amafuula mokondwera ndipo amasangalala.+
7 Wolungama amaganizira za mlandu wa anthu onyozeka.+ Woipa saganizira zimenezo.+
8 Anthu olankhula modzitama amabutsa mkwiyo wa mzinda,+ koma anthu anzeru amaletsa mkwiyo.+
9 Munthu wanzeru akakhala pa mlandu ndi chitsiru, chitsirucho chimangochita phokoso n’kumaseka, ndipo munthu wanzeruyo sapeza mpumulo.+
10 Anthu okonda kukhetsa magazi amadana ndi aliyense wopanda cholakwa,+ koma anthu owongoka mtima amasamalira moyo wa anthu opanda cholakwawo.+
11 Wopusa amatulutsa mkwiyo wake wonse, koma wanzeru amakhala wodekha mpaka pamapeto.+
12 Mtsogoleri akamamvera mabodza, onse omutumikira adzakhala oipa.+
13 Munthu wosauka ndiponso munthu wozunza ena n’chimodzimodzi,+ koma Yehova amawalitsa maso a onsewa.+
14 Mfumu ikamaweruza anthu onyozeka mwachilungamo,+ mpando wake wachifumu udzakhazikika mpaka kalekale.+
15 Chikwapu ndi chidzudzulo n’zimene zimapereka nzeru,+ koma mwana womulekerera adzachititsa manyazi mayi ake.+
16 Oipa akachuluka, machimo amachuluka, koma olungama adzawaona oipawo akugwa.+
17 Langa mwana wako ndipo adzakupatsa mpumulo ndiponso adzasangalatsa kwambiri moyo wako.+
18 Popanda kutsogozedwa ndi Mulungu, anthu amatayirira,+ koma odala ndi amene amasunga malamulo.+
19 Wantchito salola kusintha ndi mawu okha,+ chifukwa amamvetsa koma satsatira.+
20 Kodi waona munthu wopupuluma m’mawu ake?+ Munthu wopusa ali ndi chiyembekezo chachikulu kuposa iyeyo.+
21 Ngati munthu akusasatitsa wantchito wake kuyambira ali mwana, akadzakula adzakhala wosayamika.
22 Munthu wokonda kukwiya amayambitsa mkangano,+ ndipo aliyense wokonda kupsa mtima amakhala ndi machimo ambiri.+
23 Kudzikuza kwa munthu wochokera kufumbi kudzamutsitsa,+ koma wa mtima wodzichepetsa adzapeza ulemerero.+
24 Wochita ubwenzi ndi mbala akudana ndi moyo wake.+ Iye angamve lumbiro lokhudza temberero, koma osakanena chilichonse.+
25 Kuopa anthu n’kumene kumatchera msampha,+ koma wokhulupirira Yehova adzatetezedwa.+
26 Anthu ambiri amafuna kuonana ndi mtsogoleri,+ koma chiweruzo cha munthu chimachokera kwa Yehova.+
27 Munthu wopanda chilungamo amakhala wonyansa kwa anthu olungama,+ ndipo munthu wowongoka m’njira yake amakhala wonyansa kwa munthu woipa.+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Miyambo 29
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ZIMENE ACHINYAMATA AMADZIFUNSA
N’chifukwa Chiyani Ndiyenera Kupewa Kuonerera Zolaula?
Kodi mungakwanitse kupewa kuonera zolaula?
Ngati mumagwiritsa ntchito Intaneti, dziwani kuti tsiku lina mudzakumana ndi zinthu zolaula. Mtsikana wina wazaka 17 dzina lake Hayley ananena kuti: “Masiku ano zolaulazo zikhoza kukupeza zokha moti sipofunika kumazifufuza.”
Ngakhale munthu amene amayesetsa kupewa kuonera zolaula akhoza kukopeka kuti aonere. Mnyamata wina wazaka 18 dzina lake Greg ananena kuti: “Ndinatsimikiza kuti sindidzaonera zolaula koma tsiku lina ndinaonera. Munthu sunganeneretu kuti sungaonere zolaula.”
Masiku ano n’zosavuta kupeza zinthu zolaula kuposa kale. Popeza anthu ambiri akumakonda kutumizirana mameseji a zinthu zolaula, achinyamata ambiri amapanga okha zinthu zolaula n’kumazifalitsa.
Mfundo yofunika kwambiri: Masiku ano zinthu zolaula ndi zofala kwambiri kuposa nthawi imene makolo kapena agogo anu anali achinyamata. Kodi inuyo mungakwanitse kupewa kuonera zolaula?
Inde mungakwanitse ngati mutasankha kutero. Koma choyamba mukuyenera kudziwa kuipa koonera zolaula. Tiyeni tione kaye zinthu zina zimene anthu amanena pa nkhaniyi komanso zoona zake.
Zimene anthu ena amanena komanso zoona zake za nkhaniyi
Zimene anthu ena amanena: Kuonera zolaula kulibe vuto lililonse.
Zoona zake: Zinthu zolaula zimadetsa maganizo anu mofanana ndi mmene fodya angadetsere mapapo anu. Komanso zimapeputsa mphatso ya kugonana yomwe Mulungu anaipereka kuti izigwirizanitsa mwamuna ndi mkazi okwatirana. (Genesis 2:24) Ndipo n’kupita kwa nthawi, zolaula zikhoza kukupangitsani kuti musamathe kusiyanitsa zinthu zabwino ndi zoipa. Mwachitsanzo, akatswiri ena amanena kuti amuna amene amakonda kuonera zolaula akhoza kumaona kuti si vuto kuchitira nkhanza akazi.
Baibulo limanena kuti anthu ena “sakuthanso kuzindikira makhalidwe abwino.” (Aefeso 4:19) Chikumbumtima chawo chinasiya kugwira ntchito moti sadandaula ngakhale pang’ono akamachita zoipa.
Zimene anthu ena amanena: Kuonera zolaula kungathandize munthu kudziwa zokhudza kugonana.
Zoona zake: Kuonera zinthu zolaula kumapangitsa munthu kukhala ndi mtima wadyera. Munthuyo amayamba kuona kuti anthu analengedwa kuti azigonana nawo basi. N’zosadabwitsa kuti pa kafukufuku wina, anapeza kuti anthu amene amakonda kuonera zolaula sakhutira ndi kugonana akalowa m’banja.
Baibulo limauza Akhristu kuti azipewa “kugonana, chikhumbo choipa, ndi kusirira kwa nsanje.” Kuonera zolaula kumalimbikitsa munthu kuchita zinthu zonsezi.—Akolose 3:5.
Zimene anthu ena amanena: Anthu amene amapewa kuonera zolaula amakokomeza zinthu poganiza kuti zilizonse zokhudza kugonana ndi zoipa.
Zoona zake: Anthu amene amapewa kuonera zolaula amakhala ndi maganizo oyenera pa nkhani yokhudza kugonana. Amaona kuti kugonana ndi mphatso imene Mulungu anaipereka kwa mwamuna ndi mkazi okwatirana kuti azikondana komanso kugwirizana kwambiri. Anthu amene amakhala ndi maganizo amenewa amasangalala ndi mphatso yogonana akalowa m’banja.
Baibulo linanena mosapita m’mbali zokhudza kugonana. Mwachitsanzo, limauza amuna okwatira kuti: “Usangalale ndi mkazi wapaunyamata wako . . . Nthawi zonse uzikhala wokondwa kwambiri ndi chikondi chake.”—Miyambo 5:18, 19.
Zimene mungachite kuti mupewe kuonerera zolaula
Kodi mungatani ngati mutaona kuti mukukopeka kwambiri kuti muonere zolaula? Nkhani yakuti “Zimene Mungachite Kuti Mupewe Kuonerera Zolaula” ingakuthandizeni.
Dziwani kuti mungakwanitse kupewa kuonera zolaula. Mukhozanso kuphunzira zimene mungachite kuti musiye kuonera zolaula ngati munayamba kale kuonera. Kuchita zimenezi kungakuthandizeni kwambiri.
Taonani zimene zinachitikira Calvin, amene anayamba kuonera zolaula ali ndi zaka 13. Iye ananena kuti: “Ndinkadziwa kuti n’kulakwa kuonera zolaula koma zinkandivuta kuzipewa. Ndipo ndinkati ndikaonera, ndinkakhumudwa kwambiri. Kenako bambo anga anadziwa za vuto langali ndipo anandithandiza. Iwo atandithandiza, ndinapepukidwa kwambiri.”
Panopa Calvin anasiya kuonera zolaula. Iye ananena kuti: “Ndimaona kuti ndinalakwitsa kwambiri kuyamba kuonera zolaula chifukwa ngakhale ndinasiya, mpaka pano zinthuzo zimabwerabe m’maganizo mwanga. Nthawi zina ndimalakalakabe nditaonera zinthu zolaula. Zikatere ndimayamba kuganizira zoti panopa ndine wosangalala, ndine woyera komanso ndili ndi tsogolo labwino chifukwa ndikuchita zimene Yehova amafuna.”